Tužilaštvo predložilo pritvor sa šet od osam osoba – Krstarica\nTužilaštvo predložilo pritvor sa šet od osam osoba\nTanjug 17. novembra 2021. 10:14\nSARAJEVO – Osumnjičenima u aferi „Transporter“ predložen je pritvor zbog opasnosti od bekstva i ometanja istrage, prikrivanja dokaza i uticaja na svedoke.\nNakon ispitivanja osumnjičenih, tužilac Tužilaštva BiH, uputiće Sudu BiH predlog za određivanje mere pritvora za šest od osam uhapšenih, dok se jednom osobom još traga.\nUhapšeni se terte da su duži vremenski period, vršili međunarodno krijumčarenje i neovlašten promet opojnih droga, sa područja Zapadnog Balkana prema zemljama EU, kao i sa područja zemalja EU, prema BiH i zemljama regiona, preneli su mediji u BiH.\nPrema prikupljenin dokazima, osumnjičeni su povezani sa organizovanim kriminalnim grupama koje deluju u zemljama regiona, narušavajući sigurnost građana i vladavinu prava.\nPripadnici Uprave Ministarstva unutrašnjih poslova (MUP) Republike Srpske za organizovani i teški kriminal pronašli su i oduzeli 303 kilograma droge skank, a privremeno su oduzeli i više skupocenih putničkih vozila.\nDroga je pronađena u okviru operativne akcije „Transporter“, a osam od devet lica koja su uhapšena u ovoj akciji, sprovedena su rano jutros u Tužilaštvo BiH.\nIz MUP-a Srpske je saopšteno da se za jednim licem još traga.\nU akciji „Transporter“ izvršeni su pretresi na više od 20 lokacija u Republici Srpskoj i Federaciji BiH.\nOva grupa osumnjičena je za organizovani kriminal u vezi sa neovlaštenom proizvodnjom i prometom opojnih droga.\nU akciji „Transporter“ učestvuju pripadnici Agencije za istrage i zaštitu (SIPA) BiH i kantonalni MUP-ovi Sarajevo i Tuzla, kao i policijski službenici Uprave kriminalističke policije, Specijalne antiterorističke jedinice, Žandarmerije i policijskih uprava Banjaluka, Prijedor, Gradiška i Istočno Sarajevo.\nSve aktivnosti realizuju se prema naredbama Suda BiH i pod nadzorom Tužilaštva BiH.\nKomšić: HDZ BiH se svrstao uz „počinoce…


Makron: 31. oktobar će biti poslednji rok za Bregzit\nBeta 3. juna 2019. 19:35\nDatum za Bregzit koji je odredjen da bude 31. oktobra, biće „poslednja prilika“ za istupanje Velike Britanije iz članstva u Evropskoj uniji (EU), izjavio je danas francuski predsednik Emanuel Makron u razgovoru sa predstavnicima velikih medjunarodnih banaka.\n„Bila je loša ideja o odlaganju. Čak iako je veoma loša ideja videti Veliku Britaniju da ide iz članstva, a još je gore videti da rukovodioci pokušavaju da ne poštuju odluku naroda“, rekao je Makron na engleskom upitan o stavu prema Bregzitu.\nFrancuski predsednik je rekao da treba da se sprovede odluka Britanaca osim ako oni sami ne odluče drugačije.\n„Odredili smo kraj oktobra kao poslednju priliku, jer ne bih hteo da nova Evropska komisija nastavi da se bavi tim pitanjem“, rekao je Makron i dodao da bi bilo neprihvatljivo ponovo pregovarati o sporazumu koji je postignut izmedju Brisela i Londona a koji je britanski parlament odbacio.\n„Jedino ko može do poslednjeg minuta da zaustavi Bregzit je britanska vlada“, dodao je francuski predsednik odbijajući da EU preuzme odgovornost za taj razlaz.


Dan posle ćutanja: Ćutanje vas neće zaštitit – Vodič kroz gej Srbiju\nJedna LGBT nevladina organizacija je napravila promo spot pod nazivom „Ćutanje te neće zaštiti“ koji možete pogledati na youtubu, sa namerom da osnaži LGBT zajednicu na autovanja. Autovanje predstavlja verovatno jedan od najvažnijih koraka koje LGBT osoba može preduzeti u svom životu. U velikoj meri predstavlja čin zrelosti, a bespredmetno hrabrosti. Kao psihološki i socijalni proces vezana je isključivo za LGBT pojedince, koji traje čitavog života i sa sobom uvek vuče određeni nivo opterećenja usled nepoznavanja mogućih reakcija porodice i bliže zajednice.\nZa neke ovaj proces može biti jednostavan koliko i to da saopštite da ste vegetarijanac, dok za druge može da znači gubitak porodice, prijatelja, posla ili doma. Bez obzira na moguće scenarije ishoda autovanja ovaj proces uvek zahteva emocionalnu, odnosno psihološku i socijalnu podršku pojedincu, nekada onu koja dolazi od strane bliskih ljudi, a nekada zahteva intenzivnu stručnu podršku. U prethodno pomenutom promo spot se takođe navodi „da moraš biti spreman da će neki to prihvatiti, a neki neće“ te baš kao i skoro svaka inicijativa vezana za LGBT građane karakterisana je čistom površnošću, gde ostaje nepoznato šta raditi posle autovanja ukoliko stvari krenu po zlu. Šta raditi ukoliko vas izbace iz kuće, šta raditi ukoliko izgubite posao, šta raditi ukoliko trpite nasilje ili ono najgore, šta raditi ukoliko ostanete sami? Šta možete da očekujete, kakav oblik i tip podrške, usluge odnosno zaštitu, od koga ili za koji vremenski period?\nOdgovori na ova pitanja kao i mnoga druga, posle 25 godina LGBT aktivizma u Srbiji, ostaju potpuna misterija. Kada ova pitanja postavimo referentnim organizacijama odgovornost se prebacuje na institucije, a institucije uglavnom ne prepoznaju potrebu usled nedostatka jasnog zahteva za uvođenjem specifičnih oblika podrške za LGBT građane usled nepostojanja relevantnih podataka. Naime, nepoznato je koliko LGBT osoba ostaje bez posle, koliko je pogođeno siromaštvom, koliko bude izbačeno iz porodičnog doma ili se suočava sa nekom drugom pretnjom. Relevantni izveštaji ne postoje kao ni objedinjeno prikupljanje podataka što u praksi znači da su ovi, potpuno realni problemi, nevidljivi za različite sisteme naše države. Ukoliko ste maloletno lice, a izbace vas iz doma ili pak pobegnete, sistem socijalne zaštite može da vam obezbedi privremenog staratelja i pokuša ponovno spajanje sa biološkom porodicom, takođe, ukoliko vaša porodica ima problema sa prihvatanjem vaše seksualne orjentacije, socijalni radnik može pružiti savetodavnu podršku usmerenu na prihvatanje različitosti odnosno jačanje porodičnih odnosa. Iako sistem socijalne zaštite ne prepoznaje LGBT kao grupu, ipak prepoznaje potrebe sa kojim se suočavaju i LGBT pojedinci, te u određenim okolnostima može pružiti podršku. Na žalost, nema objedinjenog vodiča ili referentnog sajta koji poseduje jasne i lako dostupne informacije o tome koje usluge socijalne zaštite vam stoje na raspolaganju i kako njima možete pristupiti. Takođe, nema podatak o tome da li referentne organizacije održavaju funkcionalne kontakte sa socijalnim radnicima koji su senzibilisani za rad sa LGBT korisnicima gde takođe ne postoje smernice za stručni rad sa LGBT osobama. Poseban osećaj izneverenosti i ironije se javlja kada spoznate da su određeni oblici podrške dostupni, ali da ne postoji volje da se oni približe LGBT zajednici. Šta je sa psihološkom podrškom u ovim situacijama i zaštitom od traume, da li to znači da ćete ići kod svog izabranog lekara koji će vam dati uput za psihijatra pošto duševni odnosno psihološki problemi spadaju u sekundarni nivo zdravstvene zaštite, da li zaista lice u takvim situacija mora da traži termin, te onda ponovo prolazi kroz traumu prepričavajući svom lekaru događaje samo da bi mu ovaj dao uput.\nI šta onda, koji psihijatar je edukovan o savremenim standardima zaštite mentalnog zdravlja LGBT osoba i gde da se o tome informišu LGBT osobe. Prošle godine je objavljen prvi stručni priručnik za psihološku terapiju LGBT osoba, ali on tek treba da zaživi među stručnjacima. Učestalost suicidalnih intencija kod mladih LGBT osoba je znatno veća nego među opštom populacijom pa se postavlja pitanje gde je sistem podrške u ovom smislu, SOS telefon odnosno centar gde lice anonimno može doći i dobiti trenutnu stručnu podršku, okupati se, prespavati i dobiti topli obrok. Šta ako se autujete i dobijete otkaz na poslu, koji mehanizmi su vam na raspolaganju, ko i kakvu pravnu podršku tačno pruža, da li LGBT nevladine organizacije imaju ovakav oblik podrške. Manjinske grupe imaju otežan pristup tržištu rada i zapošljavanju te su češće pogođene siromaštvom ali, ponovo, ostaje nejasno koji su programi razvijeni sa nacionalnim referentnim telima kako bi se pristupilo rešavanju ovih problem.\nOdgovori na ova pitanja su uglavnom negativni, a predstavljaju samo delić izazova sa kojima se suočavaju LGBT građani. Čak i da se prikupe podaci i da deo podrške sprovode nevladine organizacije, tek treba ući u zagovaranja za preuzimanje ovih servisa od strane države i obezbeđivanje njihove postojanosti kroz finansiranje iz budžeta, što je tek borba za sebe.\nStoga pre nego vas neko gurne u autovanje bez osvrtanja na oblike podrške na koje možete računati, uradite sve što je u vašoj moći da se informišete, konstantno jačajte svoje socijalne veze, obezbedite sebi ekonomsku stabilnost i nezavisnost te na taj način minimizirajte ili u potpunosti uklonite moguće negativne efekte. Te ukoliko od vas, sledeći put neka LGBT organizacija traži da ih podržite vi ih samo pitajte šta konkretno mogu da urade za vas? Obavezno im odgovorite reciprocitetom.


Naslovna strana za četvrtak, 26. januar 2017. godine\nBeta 26. januara 2017. 09:15\nBeogradski dnevni listovi na naslovnim stranama izdanja od četvrtka pišu o navodnoj nameri bošnjačkog rukovodstva BiH da obnovi tužbu za genocid protiv Srbije, o odluci Inicijative „Ne da(vi)mo Beograd“ da podrži kandidaturu Saše Jankovića za predsednika Srbije, i o hapšenju brata državnog sekretara Aleksandra Jablanovića zbog trgovine narkoticima.\nALO – Pod naslovom „Srpski političari kuriri albanske narko-mafije“ list piše o hapšenju Marka Jablanovića, brata Aleksandra Jablanovića, državnog sekretara Ministarstva za rad. Marko Jablanović je osumnjičen da je službenim automobilom Vlade Srbije prenosio narkotike.\nBLIC – Pod naslovom „Brat državnog sekretara diluje heroin i marihuanu“, o hapšenju Marka Jablanovića, zbog sumnje da je u službenom vozilu Vlade Srbije prenosio narkotike. Vulin: Naredio sam istragu o upotrebi vozila Vlade Srbije.\nVEČERNJE NOVOSTI – Pod naslovom „Bošnjaci opet tuže Srbiju za genocid“ list piše da Sarajevo planira da obnovi tužbu za genocid protiv Srbije pred Medjunarodnim sudom pravde u Hagu. „Stali da pomognu, stradali pod točkovima“ u lančanim sudarima na auto-putu kod Beograda.\nINFORMER – „Šiptari napadaju“, tekst u kojem list navodi da će Albanci u februaru pokušati da osvoje sever Kosova.\nKURIR – Pod naslovom „Tramp: Srbi su divan narod, želim da se sastanem s Vučićem“ list piše da američki predsednik SAD Donald Tramp želi da se sastane sa premijerom Srbije Aleksandrom Vučićem, i da je ambasadoru Srbije u Vašingtonu poručio da što pre organizuje susret.\nDANAS – „Ne da(vi)mo Beograd uz Sašu Jankovića“, Inicijativa podržala kandidaturu Saše Jankovića za predsednika Srbije. O nastavku previranja u Novoj Srbiji u tekstu „Velimir Ilić proziva poslanike svoje stranke“.\nPOLITIKA – „Čekam pravdu na Svetog Savu“, kaže lider Gradjanske inicijative SDP Oliver Ivanović u očekivanju odgovora prištinskog Apelacionog suda na žalbu povodom presude kojom je zbog navodnih ratnih zločina, osudjen na devet godina zatvora.\nSRPSKI TELEGRAF – U tekstu „Bakterija iz mleka u kesama izaziva meningitis“ navode se rezultati ispitivanja uzoraka mleka koje je taj list list odneo u Zavod za mlekarstvo.


Podrška privrednicima AP Vojvodine\nBack PRIVREDA INSTITUCIJE Podrška privrednicima AP Vojvodine\npetak, 28 jul 2017 22:52\nPredsednik Privredne komore Vojvodine (PKV) Boško Vučurević u delegaciji predsednika Pokrajinske vlade Igora Mirovića i pokrajinskog sekretara za poljoprivredu, vodoprivredu i šumarstvo Vuka Radojevića, posetio je u petak, 28. jula 2017. godine kompaniju „AtosFructum“ u Maloj Remeti.\nDirektor Mitar Deurić predstavio je nove realizovane investicije. U 2017. godini, kompanija „Atos Fructum“ uložila je1,2 miliona evra u proširenje hladnjače, najsavremenije linije za sortiranje i pakovanje jabuka i vinski podrum Vinarije Deurić. Dodao je da firma konstantno radi na novim projektima.\n- Kompanija „Atos Fructum“ od samog početka bila je lokomotiva razvoja ovog dela Fruške gore, pogotovo voćarske i vinske Fruške gore. Mi smo bili pioniri, a danas, 10 godina posle, imate više od 1000 hektara intenzivnih voćnjaka u krugu od samo nekoliko kilometara. Zbog toga je sa opravdanjem Fruška gora ušla je u red najvažnijih voćarskih regija u Evropi - rekao je Mitar Deurić.\nPredsednik Pokrajinske vlade Igor Mirović, rekao je da je ova kompanija slika jedne moćne srpske kompanije čiji primer treba slediti, a da su voćarstvo, vinogradarstvo i vinarstvo grane poljoprivrede koje su u velikom trendu rasta kod nas.\n- Stoga ćemo nastojati da u narednim godinama sa još više sredstava podstičemo ovakvu vrstu pre svega ekonomskog razvoja zemlje, jer ćemo davati značajna sredstva za razvoj ove oblasti. Ove godine smo to prvi put učinili za nabavku opreme za vinarije i za sve one segmente u proizvodnji vina koji će doneti bolji kvalitet - naglasio je predsednik Pokrajinske vlade.\_\nKompanija „AtosFructum“ posluje u sastavu matične Deus Business grupe (DBG). Raspolaže sa 100 hektara savremenog zasada jabuka i oko 16 hektara vinograda, ULO hladnjačom kapaciteta od 3.500 tona i vinarijom za 100.000 boca. „AtosFructum“ godišnje proizvede do sedam hiljada tona jabuka vrhunskog kvaliteta, namenjenih najzahtevnijim tržištima u svetu. Za kratko vreme, postala je i jedna od prepoznatljivih vinarija sa vinima koja oslikavaju tipično fruškogorsko geografsko poreklo.


Premijer na sastanku sa njemačkim ministrom i privrednicima: Unapređenje odnosa CG i SRNJ nakon sastanka Marković-Merkel osnova za konkretne aktivnosti na jačanju ekonomske saradnje\nDatum objave 22.10.2019 14:43 | Autor SLUŽBA ZA ODNOSE S JAVNOŠĆU VLADE CRNE GORE\nPredsjednik Vlade Crne Gore Duško Marković i njemački ministar ekonomije i energetike Peter Altmajer zaključili su danas na sastanku u Podgorici da dvije države njeguju otvorene prijateljske odnose bez otvorenih pitanja i da je saradnja naročito uznapredovala nakon prošlogodišnje zvanične posjete premijera Markovića SR Njemačkoj i njegovog sastanka sa saveznom kancelarkom Angelom Merkel te da sve to predstavlja odličnu osnovu za konkretne korake na daljem snaženju ekonomske saradnje.\nPremijer Duško Marković je ocijenio i tokom zvaničnih bilateralnih razgovora i kasnije na sastanku sa njemačkom delegacijom u kojoj su pored ministra Altmajera bili predstavnici Bundestaga, Privredne komore i privrednici, da je ova posjeta značajna i po tome što potvrđuje spremnost SR Njemačke za snažnije prisustvo u Crnoj Gori. U tom kontekstu Premijer je izrazio zadovoljstvo činjenicom da su njemačke kompanije iz oblasti energetike već aktivne u Crnoj Gori.\nZahvalivši se njemačkoj državi i narodu na podršci Crnoj Gori tokom procesa integracije u NATO te u našoj evropskoj integraciji predsjednik Marković je ocijenio da se naša zemlja tokom protekle nešto više od dvije godine članstva u NATO-u pokazala kao pouzdana saveznica koja odgovorno sprovodi obaveze koje proističu iz članstva.\nMinistar Altmajer je, govoreći o Crnoj Gori, rekao na sastanku i ponovio u razgovoru delegacija da Njemačka cijeni lidersku poziciju naše zemlje u procesu evropskih integracija i reformi koje je sprovela, potvrdio dalju podršku našoj evropskoj agendi.\n„Mi želimo da Crna Gora postane članica Evropske unije. Mi podržavamo i podržavaćemo taj proces. Potrebno je otvoriti samo jedno poglavlje. Dobro napredujete. To pokazuje da vlada vaše zemlje veoma ozbiljno i sa velikim angažmanom radi na tome da stvori sve uslove za pristup Evropskoj uniji“ – kazao je na sastanku sa privrednicima ministar Altmajer.\nIzraženo žaljenje činjenicom da Sjeverna Makedonija i Albanija nijesu sada dobile mogućnost nastavka procesa evropske integracije uz obostranu ocjenu da je politika proširenja Evropske unije i izgledna evropska perspektiva svih država Zapadnog Balkana strateško opredjeljenje obiju država.\nOva posjeta treba da motiviše njemačke investitore ali i nas u CG\nPredsjednik Vlade Crne Gore je na sastanku sa delegacijom SR Njemačke ocijenio da posjeta predstavlja mogućnost produbljivanja ekonomske saradnje, ali da isto tako treba da podstakne našu administraciju.\n„Vaša posjeta Crnoj Gori je potvrda odličnih bilateralnih odnosa i naše odlučnosti da ih dodatno osnažimo i nadopunimo snažnom ekonomskom saradnjom. Ova posjeta će biti nov podsticaj našoj administraciji, ali i privatnom sektoru da obezbijede sve neophodne uslove kako bi privukli vaše kompanije da više investiraju u Crnu Goru. Sa crnogorske strane ovom sastanku prisustvuju Vladini zvaničnici, predsjednik Privredne komore i predstavnici nekoliko kompanija“ – rekao je predsjednik Marković.\nPremijer je informisao goste o uspješnoj ekonomskoj politici Vlade istakavši da je Program ekonomskih reformi rezultirao visokim privrednim rastom, prošle godine među najvišima u Evropi kao i smanjenjem nezaposlenosti za više od 8 odsto. „Ključni sektori koji su doprinijeli ovakvom rastu su turizam, energetika, građevinarstvo i poljoprivreda. … Mi želimo i da na ovaj način Crnu Goru učinimo atraktivnom investicionom destinacijom koja će i njemačkim investitorima obezbijediti poznate i pouzdane uslove poslovanja“ – rekao je Premijer.\nVeć smo napravili niz koraka na jačanju ekonomske saradnje\nMinistar Altmajer je kazao da je njegova posjeta direktni plod dogovora koji je proljetos u Berlinu postigao sa našim premijerom i dodao da savezna kancelarka podržava ovakav pristup prema Crnoj Gori.\nNjemački ministar je kazao da je od proljetošnje posjete predsjednika Vlade Berlinu učinjen niz koraka na jačanju saradnje dviju država te da u tom kontekstu naredne godine predstoji i dogovoreni sastanak privrednika u okviru privrednih komora.\n„Već sam predložio da sljedeće godine grupa mladih preduzetnika iz Crne Gore posjeti Njemačku. Ja ću ih vrlo rado primiti u Ministarstvu da razgovaramo o budućoj saradnji“ – kazao je njemački savezni ministar ekonomije i energetike Peter Altmajer.\nNjemački privrednici su tokom razgovora izrazili zadovoljstvo prisustvom u Crnoj Gori, ekonomskim parametrima naše zemlje te spremnošću dviju vlada i privrednih komora da intenzivraju ekonomsku saradnju.\nMeđu predlozima koji su upućeni tokom sastanka je i poziv predsjedniku Vlade da posjeti Hamburg te da se razmotri mogućnost otvaranja avionske linije između Crne Gore i tog grada na sjeveru Njemačke.\nFOTO I VIDEO: https://flic.kr/s/aHsmHS8VTm


Islamska zajednica u Bosni i Hercegovini - Muftija tuzlanski i Premijer Tuzlanskog kantona razgovarali o efikasnijem radu institucija\nMuftija tuzlanski Vahid-ef. Fazlović i premijer Tuzlanskog kantona Kadrija Hodžić, u srijedu 19. januara 2022. godine, razgovarali su o sadašnjim društvenim izazovima i neophodnosti efikasnijeg djelovanja institucija.\nIstaknuta je važnost jačanja svijesti svih pojedinaca o preuzetim zadaćama i odgovornog djelovanja institucija. S tim u vezi, posebno je naglašena važnost kontinuirane pomoći Vlade Tuzlanskog kantona, kao i drugih nivoa vlasti, Bošnjacima u Podrinju.\nRazgovarano je i o nastavku dobre saradnje Muftijstva tuzlanskog i Vlade Tuzlanskog kantona, s akcentom na djelovanje ustanova Islamske zajednice na području Muftiluka tuzlanskog u čijem radu Vlada TK ima značajnu ulogu.


RTCG - Radio Televizija Crne Gore - Nacionalni javni servis :: Društvo :: Više razuma, tolerancije i sloge u izborom danu\nVUKOVIĆ POZIVA 27. 05. 2018. 10:54 >> 10:50 0\nViše razuma, tolerancije i sloge u izborom danu\nU selu Piperi u Podgorici na dan lokalnih izbora nema tenzije i pritiska, birački odbori rade mirno i složno, dok se u gradu, zbog velikog broja birača, ponekad stvara nervoza kojoj doprinose svi, kazao je član biračkog odbora na biračom mjestu (BM) broj 41 u Osnovnoj školi (OŠ) "Vojin Popović" u naselju Drezga u Piperima, Pavić Vuković.\n"Mada, demokratije je bilo i ranije kada su ljudi bili složni i kada je bio razuma. Ovdje u centru Pipera je uvijek bilo uslovno, pristojno, mirno i složno", rekao je Vuković za PR Centar.\n"Ima razlike u zavisnosti od toga gdje se provodi izborni dan, u kojim uslovima rade birački odbori. Razumljivo je da je u gradu malo više tenzija, pritiska. Prisutno je mnogo birača i stvara se nervoza kojoj doprinose svi, sa svake strane pomalo", pojasnio je Vuković.\nOn je istakao da u Piperima na dan izbora nema tenzije i pristika.\n"Kod nas je uvijek bilo mirno i složno. Evo na primjer, na dan izbora, mi zajedno naručimo hranu, nema veze ko je iz koje partije. Zajedno sjedimo, jedemo, sve fino pristojno. I kasnije jedni drugima, na kraju kada sve zaključimo, čestitamo. Šta je tu je, rezultati su takvi kakvi su. Mi nikome ništa ne možemo ni da uzmemo ni da dodamo", objasnio je Vuković.\n"Međutim, na većim prostorima bude i nečega drugoga što nije poželjno i apelujemo i sa ovoga mjesta da pokušamo da budemo sa više razuma, tolerancije i sloge", kazao je Vuković.\nPredsjednik biračkog odbora na BM broj 41 u OŠ "Vojin Popović", Rade Vuković, kazao je da je to biračko mjesto otvoreno na vrijeme i da očekuje da će izborni dan proeći bez problema.\n"Očekujem da će glasanje proteći u potpunom redu, bez ikakvih problema, kako obično bude kod nas. Ovdje su upisana 232 birača, a na predsjedničkim izborima je izlaznost bila oko 65 odsto", rekao je Vuković.\n"Ja sam prvi glasač, ovdje u Drezgi. Pregledali smo kutiju, sve je u redu i poslije pregleda, kutija je zapečaćena i izvršeni potpisi", rekao je Stojanović.\nOn je kazao da od onih koji pobijede na izborima očekuje da poprave puteve i pomognu fudbalskom klubu "Drezga".\n"Što se tiče ovoga mjesta, putevi su zarasli u šiblje, ne može se doći kolima. Očekujem da se pomogne fudbalskom klubu "Drezga" i Kulturno umjetničkom društvu "Ljubo Božanović", naveo je Stojanović.\nOn je poručio da želi da izborni dan protekne u "najboljem redu i miru".\n"Pa neka pobijedi koga izaberu građani i neka mu je srećno", rekao je Stojanović.\nLokalni izbori danas se održavaju u deset crnogorskih opština i gradskoj opštini Golubovci, a pravo glasa ima 306.722 građana.


Glumci sa bine oštro kritikovali Pensa\nBeta\t 19. novembra 2016. 11:15\nNovoizabrani potpredsednik SAD Majk Pens sinoć je bio jedna od poslednjih poznatih ličnosti koja je prisustvovala brodvejskom mjuziklu “Hamilton”, ali je prva kojoj je glumac sa bine uputio oštru kritiku.\nGlumac Brendon Viktor Dikson, koji igra Arona Bera, trećeg potpredsednika SAD za vreme mandata Tomasa Džefersona, održao je govor pošto su se glumci poklonili u kojem je poručio Pensu da su članovi njegove multikulturalne pozorišne trupe zabrinuti zbog administracije novoizabranog predsednika Donalda Trampa.\n“Mi gospodine, Amerika različitosti, zabrinuti smo i uznemireni zbog toga što vaša nova administracija neće zaštiti nas, našu planetu, našu decu, naše roditelje, da nas neće braniti i da neće štiti naša prava”, rekao je Dikson.\nGlumac je poručio Pensu da se nada da ga je predstava inspirisala da očuva američke vrednosti.\nPens je tokom obraćanja glumca napustio salu, ali su zaposleni u pozorištu rekli da je bio u holu i da je čuo ceo govor.\n“Hamilton” na tekst i muziku Lin-Manuela Mirande inspirisan je životom američkog političara Aleksandra Hamiltona s kraja 18. i početka 19. veka, jednog od očeva osnivača SAD.\nMjuzikl je postao fenomen po privrženosti slavnih ličnosti, medju kojima je američki predsednik Barak Obama.


Kalendar 22/06/2011 Srbija Sport\nPočetna Strana Kalendar / Arhiva 22/06/2011\nSL: Srbija pobedila Italiju uz sudijski skandal\nVaterpolisti Srbije pobelili su boljim izvođenjem peteraca selekciju Italije sa 13:12 (2:4,3:2, 2:1,3:3, 3:2) u skandaloznom meču Final 8 Svetske lige, pošto su poslednjem napadu domaći imali 4.8 sekundi, ali je vreme stajalo sve dok nisu izjednačili\n"Bambi" strelac u pobedi CSKA (video)\nFudbaleri CSKA pobedili su u Moskvi ekipu Lokomotive rezultatom 3:1 u derbi meču 15. kola ruske Premijer lige.\nNemačka teniserka srpskog porekla Andrea Petković otkrila je da Novak Đoković pravi odlične ćevape, prenosi "Sport"\nDeseta Drinska regata od Rogačice do Ljubovije u dužini od 36 kilometara biće održana u subotu 9. jula, izjavio je komandant regate Zoran Vojinović\nFejsa potpisao za Olimpijakos!\nDojučerašnji fudbaler Partizana Ljubomir Fejsa novi je igrač Olimpijakosa, pošto je s Atinjanima juče postigao konačan dogovor i potpisao četvorogodišnji ugovor.\nPartizan doveo svog Pašeka (video)\nDoskorašnji fudbaler brazilskog drugoligaša Sao Kaetana Eduardo Fererira Abdo Pašeko postigao je dogovor sa Partizanom i od četvrtka će se priključiti srpskom šampionu na pripremama, saznaje "Mondo"\nVoznijacki: Jedva čekam da dođem u Beograd!\nPrvi ženski reket i svakako jedna od najsimpatičijih teniserki sveta, Karolina Voznijacki, pre neki dan je izvela pravi šou na konferenciji za štampu Novaka Đokovića\nVeličkovića traži Barselona\nKošarkaš madridskog Reala i srpske reprezentacije Novica Veličković mogao bi uskoro da pojača Barselonu, koja traži zamenu za Amerikanca Terensa Morisa, pišu "Večernje novosti"\nStamenković: Želeo sam Dinamo ili Partizan!\nBivši golman Crvene zvezde Saša Stamenković, sada čuvar mreže Nefčija, kaže da je priželjkivao da se u kvalifikacijama za Ligu šampiona sretne sa Partizanom, prenosi "Sportski žurnal"\nViljas Boaš novi menadžer Čelsija!\nPortugalski trener Andre Viljas Boaš imenovan je u sredu za novog šefa stručnog štaba londonskog Čelsija\nZvezda predstavila Vinisijusa Pašeka\nFudbalski klub Crvena zvezda potpisao je u sredu trogodišnji ugovor sa doskorašnjim veznim igračem Flamenga Vinisijusom Pašekom\n"Balisti": Ne želimo incidente sa "Grobarima"! (video)\nVoda Škendijine navijačke grupe "Balisti" koji je želeo da ostane anoniman, izjavio je da će se navijači iz Tetova oko utakmice sa Partizanom konsultovati sa upravom kluba, ali da ne žele incidente\nNađ: Partizanu i Zvezdi nude iste igrače!\nČlan Upravnog odbora Partizana Albert Nađ tvrdi da "crno-beli" ne "kradu" igrače Crvenoj zvezdi, već da klubovi nude iste fudbalere "večitima", prenosi "Sportski žurnal"


Sep 26, 2018 zaštita životne sredine\nKako kompanije u Srbiji korišćenjem inovativnih tehnoloških rešenja pokušavaju da smanje štetu po životnu sredinu i zdravlje ljudi?\nDanas je Svetski dan zdravlja životne sredine koji se širom planete proslavlja 26. septembra, a koji do sada nije obeležavan u Srbiji. Ovaj dan posvećen je ukazivanju na negativni uticaj životne sredine na zdravlje ljudi.\nTim povodom medijska inicijativa “Nauke kroz priče” organizovala je uoči Svetskog dana zdravlja životne sredine, u utorak, 25. septembra tribinu „Kako smanjiti štetu“, na kojoj su naučnici i predstavnici kompanija govorili o primerima pozitivnih praksi koje za cilj imaju smanjenje štete po okruženje i po ljude (Harm reduction pristup).\nDr Marija Mitrović Dankulov, rukovodilac Inovacionog centra Instituta za fiziku u Beogradu podsetila je na istorijski primer parne mašine čiji je nastanak podstakao industrijsku revoluciju ali je istovremeno izazvao nesagledive negativne posledice po životnu sredinu s kojima moramo da se suočimo. „Inovacije su način na koji se suočavamo sa izazovima, ali moramo razmišljati o balansu njihovih pozitivnih i negativnih efekata inovacija“, navela je dr Mitrović Dankulov.\nGovoreći o viziji „budućnosti bez duvanskog dima“, Tamara Stanković, direktorka korporativnih poslova za jugoistočnu Evropu kompanije Philip Morris International govorila je o istraživanjima koja su dovela do njihovih alternativnih duvanskih proizvoda koji imaju manje negativnih posledica na ljudsko zdravlje i životnu sredinu. „Bili smo i jesmo deo problema kada su javno zdravlje i zaštita životne sredine u pitanju. Sada dajemo sve od sebe da budemo i deo rešenja“, rekla je Stanković, navodeći kako ova kompanija investira u nauku i zapošljava oko 400 naučnika u dva istraživačka centra u Švajcarskoj i Singapuru.\nO tome koliko korisnici potrošačke elektronike, kao što su pametni telefoni, prilikom kupovine proizvoda vode računa o tome da li se u proizvodnji vodilo računa o uticaju na životnu sredinu, govorio je šef razvoja domaćeg brenda Tesla, Željko Đurić. On je naveo da se sa svakom novom generacijom uređaja radi na smanjenju potrošnje električne energije, kao i da se poštuju strogi propisi Evropske unije o ograničenju upotrebe štetnih materijala.\nSpecijalista održivog razvoja u kompaniji Dehlaize Srbija, Uroš Radojević ukazao je na problem reciklaže organskog otpada iz velikih trgovinskih lanaca, navodeći da je jedno od mogućih rešenja doniranje proizvoda koji više nisu „prva klasa“ Banci hrane. On je dodao da je kampanja za izbacivanje kesa smanjila njihovu upotrebu za 70 odsto u njihovim trgovinama.\n“Ljudu su neretko skloni štetnom ponašanju po sebe, svoje bližnje i životnu sredinu. Uz to, od takvog ponašanja neće ni lako odustati”, rekla je dr Nevena Buđevac, psiholog sa Učiteljskog fakulteta u Beogradu, objašnjavajući šta zapravo podrazumeva takozvani „Harm reduction“ pristup rešavanju ekoloških i zdravstvenih izazova. „Ranije je tražena nulta tolerancija, a sva aktivnost u smanjenju šteta svodila se samo na kontrolu“, rekla je dr Buđevac dodajući da novi pristup podrazumeva postupni i partnerski odnos koji vodi postepenom smanjenu štetnog ponašanja.\nTribina “Kako smanjiti štetu” organizovana je u okviru projekta Harm Reduction Initiative čiji je nosilac Institut za fiziku u Beogradu.


Milan Vlajić, Author at\nOve godine, treći po redu Zimski pozorišni festival za decu (ZIPO fest), u organizaciji Gradskog pozorišta „Teatar 91”, počinje 29. januara i trajaće sve do 3. februara. Aleksinačka najmlađa publika\nZorica Milenković, penzionerka iz Aleksinca, bila je srećne ruke prilikom današnjeg lomljenja novogodišnje česnice u centru grada. Ona je u komadu česnice pronašla zlatni dukat sa likom Vuka Karadžića, dar\nTradicionalni doček Srpske nove godine biće i večeras organizovan u aleksinačkim restoranima, ali i na otvorenom, u naseljima Tešica i Žitkovac. Za posetioce u Tešici obezbeđen je kulturno-umetnički program uz\nBig bend RTS-a i Nada Pavlović otvaraju muzičku sezonu\n10.01.2020. Milan Vlajić Kultura Ostavi komentar\nU skladu sa tradicijom Centra za kulturu i umetnost da program ove ustanove svake godine otvori neko od Aleksinčana, narednog petka, 17. januara, ljubitelje dobre muzike očekuje koncert Big benda\nNeposredno pre početka drugog dela zimskoh raspusta, u Aleksincu će se podići zavesa trećeg Zimskog pozorišnog festivala za decu (ZIPO fest). Nakon što je selektorska komisija završila svoj posao početkom\nNakon što je krajem prošle godine završena četvrta po redu humanitarna akcija „Dar za dečiji osmeh”, volonteri Omladinskog kluba “Aleksinac” za vreme praznika nisu odmarali, već su marljivo radili na\nNajviše se pazari suvo voće\nPrema tradiciji, bogata trpeza je sastavni deo praznovanja Badnjeg dana i Božića. Svi oni koji još nisu stigli da kupe potrebne namirnice mogu da se prepuste ponudi aleksinačke Zelene pijace.\nPravoslavni vernici u Srbiji danas, 6. januara, obeležavaju Badnji dan tradicionalnim unošenjem i paljenjem badnjaka, liturgijama u hramovima i porodičnim okupljanjem za posnom trpezom, pred najradosniji hrišćanski praznik Božić –\nU hramu Svetog Nikolaja Mirlikijskog u Aleksincu juče je održan prvi moleban podrške Srpskoj pravoslavnoj crkvi u Crnoj Gori koja se našla u teškoj situaciji nakon usvajanja tamošnjeg Zakona o\nNovogodišnji bazar u znaku domaće radinosti\n31.12.2019. Milan Vlajić Društvo Ostavi komentar\nTokom jučerašnjeg dana prolaznici aleksinačkim šetalištem mogli su da posete tradicionalni Novogodišnji bazar. Hladno vreme i vetar nisu sprečili petnaestak lokalnih udruženja proizvođača zdrave hrane i rukotvorina da prolaznicima predstave\nAleksinački mešoviti hor „Šumatovac” i ove godine poklanja svojoj vernoj publici svečani Novogodišnji koncert. Na koncertu „Novogodišnja horska rapsodija” publika će biti u prilici da čuje kompozicije koje su obeležile\nAkcija dodela auto-sedišta prvorođenoj deci rođenoj na području opštine Aleksinac koju je obezbedio lokalni Savet za bezbednost saobraćaja opštine Aleksinac nastavljena je danas. U maloj sali Doma kulture danas je\nAgencija za bezbednost saobraćaja realizuje pilot projekat pod nazivom „Noćne akcije”, a jedan od gradova gde se akcija sprovodi jeste i Aleksinac. Iz tih razloga, edukacioni tim Agencije je sinoć\nDruga po redu konferencija za medije povodom projekta „Upravljanje javnom svojinom u funkciji lokalnog razvoja” koji sprovode Grad Kruševac i Opština Aleksinac održana je danas. Konferencija je imala za cilj


Postani polaznik/ca Evropske škole debate - Mingl\nNa konkurs se mogu prijaviti isključivo srednjoškolci/-ke i studenti/-kinje sa teritorije Srbije.\nIzabrani kandidati/-kinje će pohađati radionice o veštini debatovanja, argumentaciji, javnom nastupu i funkcionisanju Evropske unije, evropskim institucijama kao i procesu EU integracija.\nTri grupe polaznika/-ca u Beogradu, Nišu i Novom Sadu pohađaće ukupno 10 radionica, od oktobra 2021. do maja 2022. godine. Radionice će se održavati jednom nedeljno, svake subote u trajanju od tri sata, uživo ili online.\nPredavači i predavačice će biti treneri/-ce debatnih veština i najbolji učesnici/-ce debatnih takmičenja u Srbiji i inostranstvu.\nNakon radionica, polaznici/-ce će imati prilike za učešće u javnim debatama u organizaciji Informacionog centra Evropske unije. Javne debate će biti organizovane u skladu sa epidemiološkom situacijom, uživo ili online.\nKonkurs je otvoren do srede, 6. oktobra 2021. godine. Prijave se vrše isključivo putem online formulara koji možeš pronaći OVDE.\nTročlani žiri sastavljen od debatnih trenera će odlučivati o kandidatima/-kinjama koji/-e će biti izabrani/-e da učestvuju na Evropskoj školi debate.\nMolimo sve zainteresovane da odgovorima u upitniku pokažu svoju motivaciju za učešće. Odluka žirija o odabranim kandidatima/-kinjama biće zasnovana na odgovorima iz upitnika.\nPridružite se grupi od preko 700 debatera/-ki koji su već pohađali ovaj program i iz njega poneli najbolja iskustva i stekli nove veštine.\nŠkolu debate je u prethodnih sedam godina pohađalo više od 700 srednjoškolaca/-ki i studenata/-kinja iz preko 30 gradova širom Srbije.


Prihod Alfa plama skočio 9%, neto dobit 820 miliona RSD | Kamatica\nPočetna > berza > Prihod Alfa plama skočio 9%, neto dobit 820 miliona RSD\nTekst objavljen: 26.03.2018 8:58\nVranjski proizvođač peći i štednjaka, Alfa plam (ALFA), nastavio je u 2017. višegodišnji trend rasta poslovanja, koji usled viših finansijskih rashoda nije u istoj meri pratio i krajnji rezultat.\nAlfa je u prošloj godini zabeležila rast prihoda od 9,4 odsto na 6,3 miljiarde dinara što je rekordna realizacija u poslovanju kompanije, dok je poslovni dobitak skočio za 20,5 odsto na 677,3 miliona dinara.\nUsled viših finansijskih rashoda, pre svega negativnih kursnih razlika, krajnji rezultat je porastao tek 2,9 odsto na 819,5 miliona dinara.\nAlfa je i na kraju prošle godine bila nezadužena kompanija sa pozicijom kratkoročnih finansijskih plasmana većom od 10 miliona evra. Akcije Alfa plama od početka godine beleže rast vrednosti od 1,4 odsto, a po poslednjoj ceni od 36.000 dinara tržišna kapitalizacija kompanije iznosi 6,3 milijarde dinara (53,1 milion evra).


Kolumne & novosti: VESNA MALIŠIĆ - Šok na šok\nVESNA MALIŠIĆ - Šok na šok\nVesna Mališić, kolumna za nedeljnik ''NIN'', 4.3.2021.\nVeć smo navikli da predsednik Srbije, kada govori o političkim protivnicima, koristi iste jezičke fraze, cinične opaske, epitete i poređenja kao glavni urednik i vlasnik jednog srpskog tabloida. Dobro, možemo da kažemo da je to razumljivo jer reč je o bliskom prijatelju sa kojim, po sopstvenom priznanju, provodi sate u razgovorima i pored brojnih i teških državnih obaveza. E, sad ko je tu kome superego i ko je izvorno autor tih jezičkih bravura nije presudno u ovoj lingvističkoj i estetičkoj simbiozi šefa države i tabloida. Zanimljivije bi bilo utvrditi u kom procentu je verbalna ekvilibristika urednika tabloida kad obrađuje kritičare vlasti ili opozicione prvake, predsednikov unutrašnji glas. A možda to i nije neki težak zadatak jer je očigledno da urednik tabloida govori upravo ono što predsednik misli i na način kako bi to i on rekao da se, ipak, malo ne suzdržava. Zato je uvek tu blizak prijatelj da priskoči - da plaši javnost da će predsednik biti ubijen, da upire prstom na one koji spremaju državni udar ili žele da sruše vlast. Кo će bolje i revnosnije od nosioca titule medija sa najviše lažnih vesti u godinu dana da ocrni predsednikove političke protivnike i da objasni kakav je to unikatni čovek koga novac i ništa drugo osim želje da služi svom narodu ne zanima.


Vučić: Očekujem najplodotvorniju Putinovu poseta do sada\nNovosti\t14.11.2018 11:55\nPredsednik Srbije izjavio je da veruje da će predstojeća poseta predsednika Ruske Federacije Vladimira Putina biti do sada najplodotvornija po broju i sadržini sporazuma koje će potpisati\nPredsednik Srbije Aleksandar Vučić izjavio je da veruje da će predstojeća poseta predsednika Ruske Federacije Vladimira Putina biti do sada najplodotvornija po broju i sadržini sporazuma, koje će zajednički potpisati, i ujedno zahvalio RF i njenom predsedniku na podršci koju daju teritorijalnom integritetu Srbije i njenim naporima za pronalaženje kompromisnog rešenja za KiM.\nPredsednik Srbije je u razgovoru sa ambasadorom Rusije Aleksandrom Čepurinom rekao da smo izuzetno zadovoljni razgovorom sa potpredsednikom ruske vlade Jurijem Borisovim o pripremi posete šefa ruske države Srbiji.\n"Verujem da će njegova poseta do sada biti najplodonosnija i najplodotvornija u smislu i broja sporazuma i sadržine sporazuma, u različitim sferama društvenog života, koje ćemo zajednički da potpišemo", naglasio je Vučić.\nKako je rekao, za Srbiju su od izuzetnog značaja energetika, infrastrukturni projekti kao i inovativne tehnologija, ali takođe i sve druge oblasti u kojima smo imali dobru saradnju, a u kojima možemo da napravimo pomake naviše.\n"Još jedanput da se zahvalim i ruskom predsedniku i vama na podršci koju pružate srpskom narodu i Srbiji i u očuvanju njenog teritorijalnog integriteta i što podražavate naše napore za postizanje kompromisnog rešenja, a ne rešenja koje bi nastalo kao rezultat pritisakaka, ucena i jednostranih rešenja", istakao je Vučić.\nNaglasio je još jednom da se sa velikom pažnjom i nestrpljenjem očekuje dolazak predsednika Rusije u Srbiju, uz uverenje da će to biti još jedan "beočug u lancu" naših veoma, veoma dobrih odnosa, bliskih, iskrenih prijateljskih i da ćemo imati priliku da nivo odnosa Srbije i Rusije podignemo za još jednu stepenicu i na još jedan višsi nivo.\nVučić je čestitao ruskom narodu i državi pobedu u Velikom ratu, i ukazao da Srbi tu pobedu sa najvećim ponosom obeležavamo i pokazujemo pijetet prema našim žrtvama.\n"Mislim da je Srbija po broju žrtava verovatno prva ili druga zemlja proporcionalno broju stanovnika i teritoriji koju je obuhvatala, na savezničkoj strani naravno, i zato nas sve što se dogodi ili negira ili na bilo koji način umanjue žrtve našeg naroda, to posebno pogađa", rekao je predsednik Srbije.\nZato želim, naglasio je predsednik Srbije, da se zahvalim na poštovanju koje ste ukazali prema srpskim žrtvama, a srpski narod i građani Srbije to i te kako umeju da cene.\n1. Daj mu bre da napravi najvecu nuklearnu vojnu bazu na ovom delu sveta , i ne boj se vise nicega. A to bi bila garancija za nfizicki opstanak srba u srbiji\nDJB bojkotuje sednicu o Kosovu: Još jedna medijska predstava predsednikaVučić: Ovo je najbolja potvrda politike jedinstvaUjedinjenje DS, ZZS i SDS u jedinstvenu DSRada Trajković podnela krivičnu prijavu protiv Vučića i ĐurićaVučić: Priština od ponedeljka hapsi na severu, planiraju najprljavije stvariVučić: Političko ludilo na KosovuBorko Stefanović: Deklaracija o pomirenju Srba i Albanaca bez pitanja statusaOglasila se Radeta: Ja u Hag ne idemObradović: Dveri se vraćaju u skupštinu kad ode Maja GojkovićMihajlović: Opozicija želi da zabrani SNS jer ih ne zanima demokratijaDačić: Na Balkanu sindrom malih razlika, a velikih konflikataVučić: Na Saboru ću odgovoriti na sve neistineVučić: Dosta mi je da slušam šta Hašim hoće, a šta nećeDačić o Tačiju i Rami: Vrhunac bezobrazlukaVulin: Razgraničenje ili život sa šiptarskim teroristomDačić: Perjanice OVK sad bi da sudeNova stranka: Vučić stvara ksenofobičnu svakodnevicuJeremić: Vučić krivicu za Kosovo svaljuje na narodVučić: Igramo na ivici žiceLjajić: Srbija razmatra uvođenje kontramera Prištini


Hojt Ji: Migrantsku krizu rešavati u evropskom duhu\nZamjenik pomoćnika američkog državnog sekretara Hojt Ji\nZamjenik pomoćnika državnog sekretara Hojt Brajan Ji u intervjuu za Glas Amerike kaže da bi Srbija i Mađarska trebalo zajedno da pronađu rešenje trenutne migrantske krize; Takođe je ponovio podršku članstvu CG u NATO\nSjedinjene Države smatraju da se pitanje priliva migranata mora rešavati na regionalnom, odnosno evropskom nivou. Zamjenik pomoćnika državnog sekretara Hojt Brajan Ji u intervjuu za Glas Amerike kaže da bi Srbija i Mađarska trebalo zajedno da pronađu rešenje trenutne krize, a da su Sjedinjene Države spremne da pomognu Beogradu u rešavanju bilo kog međunarodnog izazova.\nMigracija je pitanje s kojim se suočavaju sve zemlje, među kojima i Sjedinjene Države, napominje zvaničnik Stejt separtmenta Hojt Brajan Ji, uz poruku da je važno da ga evropske zemlje zajedno rešavaju.\n“Smatramo da je važno da zemlje direktno komuniciraju i zajedno pronađu rešenje koje je obostrano prihvatljivo, kako ne bi došlo do povećanja napetosti ili nesporazuma. Veoma je važno, koliko god je to moguće, da postoji sloboda kretanja između zemalja, naravno u skladu sa zakonom i uz poštovanje važnih unutrašnjih pitanja svake zemlje. Veliki uspjeh Evrope bio je uklanjanje linija podjela, granica ili njihovo što veće otvaranje za razmjenu usluga, slobodan protok robe i ljudi. Nadamo se da će Srbija i Mađarska, u tom duhu, rješavati to pitanje, kao i šira Evropa“.\nU intervjuu za Glas Amerike, Ji se osvrnuo i na najavljenu, novu posjetu sprskog premijera Aleksandra Vučića Sjedinjenim Državama.\n“Na osnovu premijerove prethodne posjete SAD i razgovora sa američkim zvaničnicima, mogu da kažem da će se razgovarati o regionu, naporima Srbije da normalizuje odnose sa Kosovom, našim bilateralnim odnosima, naravno rešavanju pitanja ubistva američkih državljana braće Bitići 1999. godine, kao i paljenja američke ambasade 2008. godine. Naravno, razgovaraće se o pozitivnijim pitanjima, kao što su naši trgovinski odnosi, naša želja da bude više američkih investicija u Srbiji i obrnuto, kao i o tome kako Sjedinjene Države mogu da pomognu Srbiji da se približi članstvu u Evropskoj uniji“.\nKomentarišući evroatlantske integracije Crne Gore, američki zvaničnik podsjetio je da Vašington aktivno podržava napore Crne Gore da ispuni uslove za članstvo u NATO.\n„Vjerujemo da za Crnu Goru, kao i ostale aspirante, članstvo u NATO-u može da bude pozitivan razvoj, ne samo kada je riječ o poboljšanju bezbjednosti zemlje, već i kada je u pitanju stvaranje boljih uslova za trgovinu i privlačenje investicija. Zato što članstvo u NATO-u umanjuje političke rizike, čini zemlju privlačnijom za investitore koji će donijeti kapital, tehnologiju i znanje. Zbog toga mislimo da je približavanje Crne Gore NATO-u pozitivno. Pozdravljamo to što istraživanja pokazuju da sve više Crnogoraca podržava članstvo. Kada su činjenice jasne, kada su informacije o implikacijama članstva u NATO-u dostupne građanima, oni će donijeti pravu odluku“.


Novi LG monitori donose sliku vrhunskog kvaliteta, odlične performanse i izuzetnu prilagodljivost Novi LG monitori donose sliku vrhunskog kvaliteta, odlične performanse i izuzetnu prilagodljivost – Personal magazin\nModel LG32UK950 poseduje i prvi Thunderbolt ™ 3 doking interfejs koji podržava povezivanje dva 4K monitora. Korišćenjem samo jednog aktivnog Thunderbolt™ 3 kabla, ovaj monitor može da se poveže i na laptop računare – bez adaptera, punjača ili USB kablova. Jedan jedini Thunderbolt™ 3 kabl prenosi 4K sadržaj i zvuk, istovremeno pružajući napajanje baterije laptop računara jačine od 60W, pojednostavljujući svaki radni proces. Sa specifičnim Edge-ArcLine postoljem, zadivljujućim dizajnom i slikom koja bukvalno „izlazi iz okvira“, nema sumnje da je ovaj monitor poseban.\nNovi LG monitori donose sliku vrhunskog kvaliteta, odlične performanse i izuzetnu prilagodljivost was last modified: December 29th, 2017 by Redakcija


ŠKOLSKI ČASOVI NEĆE BITI PRODUŽENI U SKORIJE VRIJEME | Kozarski Vjesnik - Radio televizija Prijedor\nHome Vijesti ŠKOLSKI ČASOVI NEĆE BITI PRODUŽENI U SKORIJE VRIJEME\nŠKOLSKI ČASOVI NEĆE BITI PRODUŽENI U SKORIJE VRIJEME\nMinistar prosvjete i kulture Republike Srpske Natalija Trivić istakla je da školski časovi u skorije vrijeme neće biti produženi, odnosno vraćeni na trajanje od 45 minuta. “S obzirom na nepovoljnu epidemiološku situaciju, u skorije vrijeme neće doći do objedinjavanja odjeljenja, odnosno produženja trajanja časova”, rekla je Trivićeva.\nOna je navela da su zabrinjavajući podaci o broju zaraženih u Srpskoj, te apelovala da građani poštuju epidemiološke mjere da bi se spriječilo širenje virusa korona. Trivićeva je navela da je potpuno neizvjesno organizovanje đačkih ekskurzija i da to zavisi od preporuka Instituta za javno zdravstvo Republike Srpske, odnosno od epidemiološke situacije.\nOna je za RTRS rekla da su turističke agencije sprovele anketu među učenicima o tome da li su zainteresovani za organizovanje alternativnih mogućnosti za odlazak na ekskurziju u Republici Srpskoj. Trivićeva je navela da je 213 učenika trećih razreda srednjih škola zainteresovano, ali da su takve ekskurzije moguće samo u aprilu i maju i to ukoliko Institut odobri.\nKada je riječ o osnovcima, odnosno učenicima osmih razreda, oko 1.000 njih zainteresovano je za organizovanje ekskurzije u Republici Srpskoj. Trivićeva je istakla da će, kako je rečeno iz turističkih organizacija, svim roditeljima koji to žele biti vraćen novac u skladu sa zakonskim propisima.\nPrethodniNEKO JE „UBIO“ RUŽU\nSlijedećiŽRK “MIRA” UBJEDLJIVA NA SVOM TERENU


Zorana Arunović i Damir Mikec najuspešniji strelci Srbije u 2018 - Sportske vesti - Savremenisport.com\nNaslovna :: Sportske vesti ::\tZorana Arunović i Damir Mikec najuspešniji strelci Srbije u 2018\nZorana Arunović i Damir Mikec najuspešniji strelci Srbije u 2018\nZorana Arunović i Damir Mikec najuspešniji su strelci naše zemlje za 2018. godinu u izboru Streljačkog saveza Srbije. Najuspešniji trener je Jelena Arunović, selektor za pištolj i lični trener Zorane Arunović. Na prvom mestu rang liste klubova za 2018. je beogradski Policajac.\nZorana Arunović (Olimpik 011) i Damir Mikec (Policajac) su nanizali veliki broj pojedinačnih odličja, ali i medalja u miksu vazdušnim pištoljem na značajnim međunarodnim takmičenjima minule godine.\nPuška - seniori: Milutin Stefanović („Čika Mata“) , seniorke: Andrea Arsović (Partizan), juniori: Aleksa Mitrović (Novi Beograd – Ušće), juniorke: Marija Malić (Jedinstvo, Stara Pazova), mlađi juniori: Đorđe Savić (Oko sokolovo), mlađe juniorke: Marija Malić (Jedinstvo), kadeti: Đorđe Savić (Oko sokolovo), kadetkinje: Anja Knežević (Novi Beograd – Ušće), pioniri: Strahinja Bojić (Mladost), pionirke: Anja Popović (SFS Borac).


Indija povećava proizvodnju i potrošnju čelika - Neverovatna Indija\nNaslovna Ekonomija Indija povećava proizvodnju i potrošnju čelika\nPrema podacima Indijskog nacionalnog ministarstva metalurške industrije, u prvih šest meseci tekuće fiskalne godine (april-septembar) obim proizvodnje čelika u zemlji iznosio je 52,28 miliona tona, što je 6% više u odnosu na isti period prošle godine.\nPored toga, za šest meseci indijske metalurške kompanije proizvele su 35,44 miliona tona gvožđa, što je za 8,1% više u odnosu na april-septembar 2017. Proizvodnja gotovih valjanih proizvoda povećana je 4%, na 63,76 miliona tona.\nPrema JPC-u, u naredne tri godine potrošnja čeličnih proizvoda u Indiji očigledno će se povećati za 10-11% godišnje. Pre svega, ovaj rast će doneti bum u nacionalnom građevinskom sektoru.\nU vezi sa brzim proširenjem domaće potražnje, Indija je ponovo postala neto uvoznik čelika. Tokom prve polovine godine, lokalne kompanije poslale su 3,14 miliona tona čelika u inostranstvo, 35,2% manje nego u istom periodu prošle godine, dok se uvoz smanjio samo za 7,4%, na 3,96 miliona tona.\nPrethodni tekstTri sile stvaraju put za bezbedniji prenos podataka\nSledeći tekstFilmski stvaraoci Indije oduševljeni Srbijom


TRAMP: Šteta što nisam ukinuo Fejsbuk dok sam bio predsjednik SAD | Banjaluka.net\nTRAMP: Šteta što nisam ukinuo Fejsbuk dok sam bio predsjednik SAD\nTramp je u saopštenju pohvalio nigerijsku vladu zbog zabrane rada platforme Tviter u Nigeriji nakon što je nalog predsednika te zemlje Muhameda Buharija izbrisan zbog „kršenja pravila”, prenosi BBC.\n„Ko su oni da diktiraju dobro i zlo kada su i sami zli?”, izjavio je bivši predsednik u saopštenju i pozvao druge zemlje da slede poteze Buharija, prenose agencije.\nIstovremeno, Tramp je apelovao na građane da izbrišu naloge na platformama Fejsbuk i Tviter jer ne dozvoljavaju „slobodan i otvoren govor”, i na kojima je njemu lično zabranjen pristup nakon nereda u Kapitolu u januaru, zbog optužbi da su njegove objave podsticale nasilje.\n„Čestitam Nigeriji koja je zabranila Tviter jer je zabranio njihovog predsednika”, rekao je Tramp.\nZabrana Tvitera u Nigeriji usledila je nakon što je tvit predsednika Buharija, koji se odnosio na nigerijski građanski rat pre četiri decenije, govorio protiv onih koji podržavaju secesionistički pokret na jugoistoku zemlje.


Zvaničnici Turske i Libije potpisali deklaraciju i pet sporazuma | TRT Srpski\nZvaničnici Turske i ...\nZvaničnici Turske i Libije potpisali deklaraciju i pet sporazuma\nPredsjednik Republike Turske Recep Tayyip Erdogan i premijer Vlade nacionalnog jedinstva Libije Abdul Hamid Dbeibeh potpisali su u Ankari zajedničku Deklaraciju sa prvog sastanka Vijeća za stratešku saradnju na visokom nivou Turske i Libije.\n13.04.2021 ~ 01.06.2021\nZajednička Deklaracija potvrđuje važnost očuvanja suvereniteta, neovisnosti, teritorijalnog integriteta i političkog jedinstva u celoj Libiji.\nU zajedničkoj Deklaraciji Turske i Libije kaže se da su samo legitimne rukovodeće strukture Predsedničko veće i Vlada nacionalnog jedinstva izabrana na izborima.\nU zajedničkoj Deklaraciji Turske i Libije navodi se odlučnost za koordinirano provođenje političkog procesa koji vodi do libijskih izbora 24. decembra, kako je to i zakazano.\nZajednička izjava naglašava važnost turskog doprinosa uspostavljanju i održavanju trajnog, održivog prekida vatre u Libiji.\nU zajedničkoj deklaraciji Turske i Libije naglašena je i potreba organiziranja regionalne konferencije čiji je cilj garantirati prava svih strana i podrška dijalogu i saradnji u Istočnom Mediteranu.\nU prisustvu predsednika Republike Turske Recepa Tayyipa Erdogana i premijera Vlade nacionalnog jedinstva Libije Abdula Hamida Dbeibeha potpisano je pet sporazuma između dve zemlje. Nakon sastanaka Erdogana i Dbeibeha i delegacija, organizirana je ceremonija potpisivanja pet sporazuma.\nTagovi: #Abdul Hamid Dbeibeh , #Recep Tayyip Erdogan , #Libija , #Turska\nIbrahim Kalin obavio telefonski razgovor sa Jakeom Sullivanom\nDogovoreno je da se sva pitanja koja se tiču odnosa Turske i SAD-a trebaju rešavati s razumijevanjem i međusobnim uvažavanjem.


2021. Izveštaj koalicije prEUgovor o napretku Srbije u klasteru 1 - novembar 2021. - Autonomni ženski centar\n2021. Izveštaj koalicije prEUgovor o napretku Srbije u klasteru 1 - novembar 2021.\nU izveštajnom periodu, od maja do oktobra meseca 2021. godine, u Srbiji je ubrzanim tempom nastavljeno sprovođenje formalnih aktivnosti u pojedinim oblastima iz klastera 1, a naročito u vezi sa ustavnim izmenama u oblasti pravosuđa. Te aktivnosti su uglavnom normativnog karaktera, što je tek početni korak ka željenoj društvenoj promeni, te još uvek nema opipljivih rezultata. Osim toga, aktivnosti mahom kasne i nadoknađuju procese koje je trebalo okončati nekoliko godina ranije. Koalicija prEUgovor i dalje nije zadovoljna kvalitetom postupka izrade zakona, strategija i politika, kao ni rešenjima koje ovi postupci iznedre.\nNačin na koji se aktivnosti sprovode, njihova dinamika i zvanični narativ koji ih prati potvrđuju ranije stečen utisak da je reč o pristupu „štikliranja stavki”, kojim se nastoji stvoriti slika napretka dovoljnog za otvaranje novih klastera u pristupnim pregovorima Srbije sa Evropskom unijom.\nU kritičnim oblastima koje prEUgovor prati, poput slobode medija, borbe protiv korupcije i organizovanog kriminala, napredak nije vidljiv. Pored ovih oblasti, Evropska komisija redovno naglasak stavlja na prepreke u procesuiranju ratnih zločina i reformi javne uprave, što se ne može posmatrati odvojeno od (ne)funkcionalnosti demokratskih institucija. U nedavno objavljenom godišnjem izveštaju za Srbiju, prvom koji je izrađen po novoj metodologiji proširenja, ponavljaju se loše ocene u svim gorepomenutim oblastima iako sa manjom oštrinom. Evropska komisija ipak preporučuje da se otvore dva nova klastera u pristupnim pregovorima sa Srbijom. Podsećamo, poslednje pregovaračko poglavlje otvoreno je krajem 2019. godine.\nIzveštaj prEUgovor koalicije pogledajte i preuzmite OVDE.


Najava: Nacionalni konvent o EU sa predsednicom Vlade RS o životnoj sredini i energetici - EU Konvent\nHome Dijalog sa predsednicom Vlade Najava: Nacionalni konvent o EU sa predsednicom Vlade RS o životnoj sredini i energetici\nDijalog sa predsednicom Vlade Poglavlje 15 Poglavlje 27\nNajava: Nacionalni konvent o EU sa predsednicom Vlade RS o životnoj sredini i energetici\nPredstavnici Nacionalnog konventa o EU sastaće se u ponedeljak, 26. aprila na trećem po redu sastanku u okviru stalnog dijaloga sa predsednicom Vlade Republike Srbije.\nTema sastanka je Zelena agenda za Zapadni Balkan sa osvrtom na životnu sredinu i energetiku. U uvodnom delu obratiće se predsednica Vlade – Ana Brnabić i koordinatorka Nacionalnog konventa o Evropskoj uniji – Nataša Dragojlović. Nakon toga, kroz tematska izlaganja obratiće se predstavnici Nacionalnog konventa o Evropskoj uniji, Ministarstva za zaštitu životne sredine i Ministarstva rudarstva i energetike. Nakon uvodnih obraćanja predviđena je diskusija sa učesnicima sastanka.\nKrajem 2019. godine Evropska komisija je predstavila Evropski zeleni dogovor, novu strategiju rasta koja je sastavni deo evropske strategije za implementaciju Agende 2030 UN i ciljeva održivog razvoja. U novembru 2020. godine usvojena je Zelena agenda za Zapadni Balkan. Ovim dokumentima Evropska unija se jasno opredelila da će sve aktivnosti i kreiranje budućih razvojnih politika biti u skladu sa ciljevima održivog razvoja, što je i preporuka za države kandidate za članstvo.\nS tim u vezi, Nacionalni konvent kao jedinstvena platforma civilnog društva prepoznao je potrebu i neophodnost postojanja integralnog pristupa u praćenju sprovođenja koraka na koje smo se obavezali potpisivanjem Sofijske deklaracije o „Zelenoj agendi“.\nCilj tematski struktuiranog dijaloga sa predsednicom Vlade na mesečnom nivou je da se pokrenu ključne teme od značaja za razvoj Srbije, definišu ključni problemi i prepreke i predlože konkretne mere za unapređenje strateških dokumenata ali i prakse u sprovođenju obaveza koje je Vlada Republike Srbije preuzela u procesu pregovora sa Evropskom unijom, kao i onih koje proizilaze iz članstva u međunarodnim organizacijama.\nAktuelno Dijalog sa predsednicom Vlade\nGrađani da izađu na referendum a mediji da poboljšaju izveštavanje\nAktuelno Održivi razvoj Poglavlje 15 Poglavlje 27\nŠta nam donosi otvaranje Klastera 4\nDijalog sa predsednicom Vlade\nOdržan peti dijalog Nacionalnog konventa i predsednice Vlade\nNAJAVA: Javno zdravlje, kovid i vakcinacija teme Petog dijaloga Konventa i predsednice Vlade


Dodik: Opozicija dobila pet miliona da ruši institucije RS - Radio Bet\nUrednik | 19. Oktobra 2017.\nPredsjednik RS-a Milorad Dodik tvrdi da je “iz relevantnih obavještajnih institucija u regionu, dobio informaciju u kojoj piše da pet miliona KM košta podrška destabilizaciji Narodne skupštine.\nU toj informaciji, kako je naveo, stoji da će “opozicija dobiti pet miliona KM, ako uspije s kontinuiranim aktivnostima rušenja institucija RS-a do narednih izbora”.\nUstvrdio je i da je jedan od ciljeva, koji je naveden u toj informaciji upravo ono što je tražio predsjednika SDS-a Vukota Govedarica, raspuštanje Narodne skupštine i da se pošalje vijest da ne funkcionišu institucije RS.\nIstičući da opozicija ima pravo da izabere način djelovanja, dodao je da je vlast, prije dva dana, postupila dostojanstveno i politički hrabro kada je nastavila zasjedanje, iako je mogla narediti da predstavnici opozicije zbog nedoličnog ponašanja budu udaljeni iz zgrade parlamenta, javili su mediji u RS.\nUstvrdio je i “da je jasno ko je dao nalog opoziciji kako treba da se ponaša, jer je američka ambasada odmah reagirala te da se ambasadorica SAD-a u BiH treba da prestane da miješa u unutrašnje stvari u RS”.\nDodik je ponovio tvrdnje da je “RS država, a ne BiH, koja je propala”.


Banjaluka u pripremi još jedne značajne kandidature: Titulom Zelene prestonice Evrope do čistijeg Vrbasa - Impuls\nObjavljeno: Nedjelja, 21 Januar 2018 09:50\nUporedo sa titulom Evropskog grada sporta i aplikacije za projekat Evropske prestonice kulture, Grad Banjaluka priprema teren i za kandidaturu u domenu zaštite životne sredine.\nBanjaluka u javnosti odavno nosi epitet grada zelenila i to zbog svojih aleja i prelijepog Vrbasa, na šta su građani izuzetno ponosni, ali vlasti sada priželjkuju i zvanično da dobiju titulu zelenog grada.\nTrenutno je u izgradi akcioni plan koji je preduslov za kandidaturu za Zelenu prestonicu Evrope.\n– Akcioni plan Zelenog grada sa merama za zaštitu životne sredine, trebalo bi da bude usvojen do kraja godine i onda ćemo imati mogućnost da apliciramo za evropski projekat – najavio je gradonačelnik Igor Radojičić. Osim očuvanja zelenila, ova titula Banjaluci bi donela i nove prakse, koje važe u razvijenim gradovima, na uređenju obala i vodotoka rijeke, zaštitu vazduha, te zelene zone.\nTo bi bila dobra prilika i da grad krene u rješavanje dugogodišnjeg problema sa izlivanjem kanalizacije u Vrbas i ugradnju kolektora. Ovaj projekat inače vredi oko 100 miliona maraka, i nedostatak novca glavni je razlog za njegovo odlaganje.\nU procesu selekcije se ocenjuje rad na oblastima klimatskih promena, transporta, unapređenja stanja zelenih povrsina, buke, upravljanja otpadom, biodiverziteta, kvaliteta vazduha i vode, održivog zapošljavanja i upravljanja životnom sredinom.\n– Pozdravljamo činjenicu da će Grad Banjaluka aplicirati za nagradu Zelena prestonica Evrope. Nadamo se da će ova kandidatura doprinijeti unapređenju stanja životne sredine u svim segmentima, a ne samo onima koji se ocenjuju. Banjaluka je nosila epitet “grad zelenila” ali ga je izgubila u procesu intenzivne urbanizacije, i u poslednjih 15-ak godina u značajnoj mjeri je derogirano stanje životne sredine- rekla je Jelena Brkić iz Centra za životnu sredinu.\nDodaje da su neki od značajnijih problema u gradu nedostatak zelenila i zelenih površina, saobraćajno preopterećenje u užem urbanom području, buka, zagađenje Vrbasa, dok se okvalitetu vazduha u gradu može samo paušalno govoriti, jer se od jula prošle godine ne vrše mjerenja.\n– Želimo napomenuti i da je kandidatura za Zelenu prestonicu Evrope uslov EBRD-a za odobravanje kredita za Eko Toplanu te postoji sumnja da se ovoj kandidaturi pristupa iz pogrešnih namjera – zaključila je Brkićeva.\n– Pozivamo gradske vlasti da kandidaturi za Zelenu prestonicu Evrope pristupe krajnje ozbiljno i kontinuirano, ne samo u segmentima koji se traže u aplikaciji, nego u svim segmentima, jer kvalitetna životna sredina treba da bude cilj sama po sebi, ne zbog nagrade – poručuju iz Centra za životnu sredinu.


OSM Televizija - Nastavak suđenja za zločin nad srpskim civilima u Kalinoviku\nPrema optužnici Tužilaštva BiH, Dreković je u proljeće 1995. izdao direktnu, strogo povjerljivu naredbu artiljerijskim jedinicama na širem području opštine Konjic da izvrše neselektivno granatiranje Kalinovika, naseljenog Srbima.\nU optužnici se navodi da je u granatiranju tokom maja i juna 1995. ubijeno petnaestogodišnje dijete, a teže i lakše ranjeno više djece i odraslih, te razoreno više objekata.\nNa ročištu održanom 27. avgusta svjedok Tužilaštva BiH Davor Marković rekao je da je tokom granatiranja Kalinovika 3. juna 1995. zadobio povrede glave i leđa, zbog čega je bio hitno prevezen u fočansku bolnicu gdje je hospitalizovan.\nMarković je tada naveo da se dobro sjeća eksplozije granate koja je pala na oko 300 metara od Osnovne škole "Ljutica Bogdan" u kojoj je tada pohađao osmi razred.\nSvjedok je ispričao da je nakon ukazane prve pomoći u Domu zdravlja vozilom Hitne pomoći sa Igorom Kozomarom prevezen u bolnicu u Foči, gdje je zadržan petnaestak dana.\nMarković je rekao da je Igor ostao nešto duže, dok je Mlađenka Tepavčević, koja je dovezena kasnije, ostala najduže jer su njene povrede bile mnogo teže od njihovih.\nOn je posebno naglasio da mu je bilo veoma žao kada je u bolnici od majke saznao za pogibiju drugarice Stanislave Koprivice.\nJoš iz iste kategorije: « Lider SDA zatražio unitarizaciju BiH i tako razbjesnio i Srbe i Hrvate Pomen za 16 ubijenih Srba iz Serdara kod Kotor Varoša »


Početak/Virus Korona/Mladi lekar UKC Niš preminuo zbog korona virusa\nSindikat lekara i farmaceuta Srbije saopštio je na svojoj Fejsbuk stranici da je od posledica korona virusa preminuo doktor Boban Rajković (32), specijalizant interne medicine u niškom Kliničkom centru.\nUniverzitetski klinički centar potvrdio je da su sa velikom tugom, nevericom i žaljenjem primili vest da je mladi kolega doktor Boban Rajković preminuo u Кovid bolnici u Batajnici.\n„Naš mladi kolega je primljen u UКC Niš kao jedan od najboljih diplomaca Medicinskog fakulteta u Nišu i započeo je sa radom na Кlinici za gastroenterologiju i hepatologiju pre dve godine. U aprilu i maju prošle godine je bio uključen u lečenje kovid pacijenata nakon čega je nastavio rad na matičnoj klinici i nije imao dalji kontakt sa kovid pozitivnim pacijentima. Na žalost, krajem decembra prošle godine je dijagnostikovana akutna i veoma teška bolest jetre, zbog čega je početkom januara ove godine upućen na dalje lečenje i dijagnostiku u UКC Srbije“ saopštio je UKC.\nNavode da su njegove kolege bile stalno u kontaktu sa njim. Sredinom februara je utvrđeno da je pozitivan na virus Кovid 19 nakon čega je prebačen u Кovid bolnicu u Batajnici, gde je i preminuo pre dva dana.\n„Izgubili smo vrednog i perspektivnog mladog doktora i saučestvujemo u bolu njegove porodice“, navodi se u saopštenju UKC.\nCOVID-19 Koronavirus lekar Niš posledice covid 19 UKC


Izvor: Radio Televizija Vojvodine, 19.Jun.2017, 18:02\nDok je bila na mestu ministarke za državnu upravu i lokalnu samoupravu, sadašnja mandatarka za sastav nove vlade Ana Brnabić je bila vezni timski igrač, iako se mnoge urađene stvari često ne vide. Ona je bila u pregovorima sa MMF i Svetskom bankom, koji su uticali direktno na finansijsku stabilnost i procena predsednika Srbije je da takva vrsta ličnosti, koja može da sarađuje sa velikim brojem ljudi, a ima dovoljno znanja i sposobnosti, može da bude i dobar premijer, izjavio je danas >> Pročitaj celu vest na sajtu Radio Televizija Vojvodine << potpredsednik Srpske napredne stranke dr Nebojša Stefanović.\nStefanović je, gostujući u emisiji Pravi ugao Radio-televizije Vojvodine, rekao da današnji sastanak lidera SNS Aleksandra Vučića sa poslanicima Srpske napredne stranke nije bio lak i da je uneo jednu vrstu neizvesnosti koja tera na dodatne napore, kako bi se obezbedila većina u parlamentu za izglasavanje Brnabićke na mesto premijera.\n"Ja znam kako ljudi u SNS razmišljaju i šta misle, svesni toga da žele da podrže Vučića, jer znaju da su njegove odluke do sada vodile boljitku, čak i kada ih u početku nisu razumeli", rekao je Stefanović i dodao da smo u ovu situaciju došli jer "nije svima sve bilo objašnjeno" i da su neki imali "polovičan stav".\nObjašnjavajući zbog čega se vladajuća koalicija sada prebrojava da li će obezbediti baš 128 glasova za izglasavanje premijera, Stefanović je rekao kako smatra da je potpuno prirodno da se podrška traži u poslaničkoj grupi SNS, a ne u nekoj drugoj, s obzirom na to da je Vučić nedavno osvojio 56 odsto glasova, a da je njegova današnja politika samo nastavak politike koju je vodio dok je bio premijer.\n"Zamislite da morate da tražite podršku pet ili deset poslanika druge liste jer ne možete da ih obezbedite na svojoj, pa to je besmisleno. Bilo je vlada koje su funkcionisale sa većinom od 1-2 poslanika, ali to nije dobro i to je pitanje jednog nesolidnog odnosa", istakao je on i dodao je to pitanje podrške konkretnoj politici, a ne pitanje matematičke većine.\nKomentarišući stav lidera Jedinstvene Srbije, Dragana Markovića Palme, koji je rekao da neće glasati za izbor Ane Brnabić, Stefanović je rekao da treba sačekati dan za glasanje pa onda videti ko iskreno podržava vladu, a ko ne.\nGovoreći o "podeli premijerskog posla", po kojoj bi politički spektar pokrio Ivica Dačić, a ekonomski Ana Brnabić, Stefanović je istakao da će Ana Brnabić biti premijer u punom mandatu, ali će jedan deo poslova obavljati Dačić, kao potpredsednik vlade, na šta ima pravo po zakonu.\nBlic: DAN ODLUKE SNS podržao izbor Ane Brnabić za premijera, Vučić: Nije bilo lako (VIDEO)\nRTS: SNS podržao Vučićevu odluku, do četvrtka obezbeđivanje 128 glasova za Anu Brnabić\nB92: SNS: Brojimo do četvrtka da li imamo 128 - ako ne, izbori\nN1 televizija: SNS jednoglasno podržao odluku da Ana Brnabić bude premijer


Obeležen Međunarodni dan tolerancije, diskriminacija u Srbiji izražena upozorava Poverenica\nU Srbiji je 16. novembra obeležen Međunarodni dan tolerancije koji je ustanovljen radi isticanja potrebe za tolerancijom u društvu i ukazivanja na netoleranciju.\nTim povodom poverenica za zaštitu ravnopravnosti Nevena Petrušić rekla je Tanjugu da su u Srbiji i dalje rašireni netolerancija i diskriminacija, kao i da najveća distanca gradjana postoji prema LGBT osobama. Direktorka Kancelarije za ljudska i manjinska prava Suzana Paunović ocenila da se Dan tolerancije prvi put ove godine u Srbiji obeležava sa jasno definisanom politikom vlade na sprečavanju diskriminacije u društvu.\n"Međunarodni dan tolerancije se obeležava širom sveta i prilika je da se podsetimo koliko su netolerancija, diskriminacija, diskriminatorni stavovi i predrasude još rašireni u Srbiji, uprkos tome što Ustav i zakoni izričito zabranjuju diskriminaciju i propisiju istrumente za zaštitu od nje", rekla je Petrušićeva. Navodeći da, prema istraživanjima koje je radila ta institucija, građani percipiraju da su Romi najdiskriminisanija društvena grupa, ona je ukazala da se, ipak, kada se posmatra kakav je odnos građana prema pojedinim manjinskim grupama, uočava da najveći jaz, distanca postoji prema LGBT osobama. Kada se gleda etička distanca, onda se tu stvari menjaju, tako da je ranije netolerancija u najvećoj meri bila prema Romima, ali sada, prema najnovijim istraživanjima, netolerancija je najveća prema Albancima, Hrvatima, Bošnjacima, pa tek onda Romima, kazala je Petrušićeva. Prema njenim rečima, ono što može da ohrabruje jeste da se iz godine u godinu povećava broj pritužbi poverenici. "To nam svedoči da je diskriminacija raširena, ali i da su ljudi sada u stanju da prepoznaju diskriminaciju i da nisu spremni da je trpe, već da reaguju i traže zaštitu", rekla je Petrušićeva. Ona je navela da, kada se gledaju pritužbe, najbrojnije one koje se odnose na diskriminaciju po osnovi nacionalne pripadnosti, etičkog porekla, ali i invaliditeta, kao i da se veliki broj pritužbi odnosi na diskriminaciju po osnovu pola i roda.\nPoverenica je ocenila da su pravni istrumenti koje Srbija sada ima, uključujući i sprovođene postupaka po prituzbama koje građani podnose poverenici, način da se diskriminacija suzbije iz društvenih odnosa i izgradi društvo tolerantnih ljudi koji uvažavaju i poštuju različitost. Petrušićeva je skrenula pažnju na to da su diskriminacija, diskriminatorni stavovi, predrasude i stereotipi izraženi kod dece i mladih i da to mora da nas brine.\n"Ne samo da su izražene, već deca i mladi nekada otvoreno izražavaju takve stavove i manifestuju ih u svakodnevnim kontaktima. To je alarmantan podatak koji treba dodatno da nas podstakne da se pozabavimo tim problemom", rekla je Petrušićeva. Ukazujući da je Vlada Srbije u junu usvojila Strategiju prevencije i zaštite od diskriminacije, direktorka Kancelarije za ljudska i manjinska prava je ocenila da se tako prvi put u Srbiji Dan tolerancije obeležava sa jasno definisanom politikom vlade na sprečavanju diskriminacije u srpskom društvu.\nPaunović je navela da su u proteklih godinu dana pokrenute brojne aktivnosti i inicijative vlade, lokalnih samouprava, organizacija civilnog društva koje treba da doprinesu širenju kulture ljudskih prava, isticanju značaja tolerancije, međusobnog poštovanja, dijaloga i saradnje.\nGeneralna skupština UN je 1996. godine pozvala države članice da obeleže Međunarodni dan tolerancije - 16. novembra.\nDržave članice UN su 16. novembra 1995. godine usvojile Deklaraciju o principima tolerancije u kojoj je istaknuto da tolerancija nije ni povlađivanje ni ravnodušnost, već je poštovanje širokog spektra kultura, oblika izražavanja i humanosti i predstavlja priznanje univerzalnih ljudskih prava i sloboda drugih.\nRadionica za stažiste pripadnike nacionalnh manjina\nPovodom obeležavanja Međunarodnog dana tolerancije, Kancelarija za ljudska i manjinska prava u saradnji sa Nezavisnim filmskim centrom “ Filmart “ organizovala je 15. novembra radionicu „ U susret Međunarodnom danu tolerancije “ za stažiste - pripadnike nacionalnih manjina u državnim institucijama u Srbiji. Cilj radionice je bio razvijanje svesti o toleranciji, prihvatanju različitosti i poštovanju ljudskih prava. Na radionici su prikazani kratki filmovi o toleranciji koje su snimili učesnici Međunarodnog studentskog filmskog kampa „Interakcija“. Aktivnim učešćem u diskusijama, stažisti su pokazali poznavanje pojmova ljudskih prava, tolerancije i diskriminacije.\nObjavljen zbornik radova o diskriminaciji\nObjavljen je zbornik "Diskriminacija na osnovu pola i rodnog identiteta : zbornik mišljenja, preporuka i upozorenja Poverenika za zaštitu ravnopravnosti". Urednica je Prof. dr Nevena Petrušić, dok je izdavač Poverenik za zaštitu ravnopravnosti (2013. godine)\nZbornik u PDF formatu mozete preuzeti ovde.\nfoto: Vladimir Lukic, gsa.org.rs


Sajam Voda 2018 - Peštan\nProtekle nedelje predstavili smo se na desetom po redu Sajmu Voda u Belexpocentru u Beogradu. Na sajmu koji je trajao od 14. do 16. novembra 2018. prisustvovalo je više od 100 izlagača, veliki broj stručnih predavača i posetilaca i gostiju koji su prisustvovali prezentacijama u okviru Foruma Voda. Reč je o manifestaciji koja okuplja veliki broj stručnjaka iz sektora voda, proizvođača opreme i materijala, tehnologije, industrije, projektanata, fakulteta itd.\nPredstavili smo svoja rešenja iz oblasti niskogradnje, među kojima su se našle PP Strong cevi, Spiropipe, kao i mnoge druge. Posetioci su bili iznenađeni širokim spektrom Peštan proizvoda, a mnogi od njih i veličinom Spiropipe cevi.\nKolege iz tehničke podrške i prodaje potrudile su se da svim posetiocima štanda približe nova rešenja iz naše kompanije, namenjena pre svega niskogradnji. Na prezentaciji u okviru Foruma Voda, kolega Nenad Ilić, inženjer tehničke podrške, detaljno je upoznao zainteresovane sa PP i PE Spiropipe cevima (video), kao i PP Strong cevima i fitingom.\nNova rešenja prate i novi katalozi (Spiropipe, PP Strong), na kojima smo radili prethodnih nedelja.


Radonjić podsetio kritičare: ''Ni Efes nije osvojio Kup!'' - Sportske.net\nTrener Crvene zvezde Dejan Radonjić rekao je danas da će njegovi košarkaši posle lošeg rezultata u Kupu Radivoja Koraća veoma motivisano ući u predstojeći duel sa Efesom u Evroligi, u kojem će morati da odigraju iznad svojih mogućnosti kako bi napravili podvig i pobedili.\nSačekajte kraj sezone, Čović će svima objasniti ko je ''državni projekat''!?Zvezda - Dobre vesti pred duel sa Efesom!Raskid 'oborio' Kvinsijevu formu?Zvezda - Apel vlasnicima sezonskih karataTOTALNI RASKOL - Evroliga tužila FIBA!\nKošarkaši Zvezde u petak od 20 časova u Vršcu igraju protiv Efesa, utakmicu osmog gola Grupe E u Top 16 fazi Evrolige.\n"Efes je tim predvođen jednim od najboljih svetskih trenera Dušanom Ivkovićem, imaju iskusne i kvalitetne igrače maltene na svim pozicijama.\nSvesni smo da je potrebno da odigramo izuzetno dobro da bismo uspeli da napravimo podvig. I oni, kao i mi izlaze iz Kupa sa lošijim rezultatom nego što su se nadali", rekao je Radonjić na konferenciji za novinare u hali "Aleksandar Nikolić".\n"U prvom meču u Istanbulu igrali smo kvalitetno više od 30 minuta ali nismo uspeli da napravimo iznenađenje. Znamo da posle Kupa naša reakcija mora da bude kvalitetna.\nMoramo da odigramo jako dobro svih 40 minuta i smanjimo kvalitet velikog broja kvalitetnih i dokazanih igrača Grejndžera, Dastona, Šarića... Siguran sam da ćemo dati sve od sebe i uz pomoć navijača pokušamo da napravimo dobar rezultat", rekao je Radonjić.\n"Stanje u ekipi je odlično, za razliku od prethodne nedelje. Idemo u Vršac sa ogromnom motivacijom da pokažemo pravo lice", dodao je trener crveno-belih.\nZvezda nije uspela da odbrani Kup Radivoja Koraća u Nišu, pošto je u polufinalu izgubila od Partizana. Upitan kako podići ekipu posle neuspeha, Radonjić je rekao da je njegov tim već bio u takvim situacijama i pokazao odličnu reakciju.\n"Nismo ostvarili željeni rezultat. Pritisak je uvek prisutan, nema razlike. Već smo ove sezone u više navrata bili u takvim situacijama i pokazali se jako dobro i to protiv ekipa koje su jače od nas.\nNadam se da će tako biti i ovog puta, da pokažemo dobro izdanje i uradimo sve da napravimo podvig. Svesni smo da nas čeka težak meč, jer i oni dolaze sa istom ambicijom da ostvare kvalitetan rezultat.\nMoramo da budemo iznad naših mogućnosti da bismo došli do pozicije da ih iznenadimo", naveo je Radonjić.\n"Potpuno je prirodno da ne budemo zadovoljni posle Kupa, to je sportski i ljudski. Ništa se nije desilo neočekivano u odnosu na igru koju smo pružili. Uradili smo sve da se ekipa ovih dana pripremi za Efes i odigra dobar meč. Imamo veliku motivaciju da se pokažemo.\nPosle ovog meča nas čeka još šest duela. Pobeda znači mnogo, ali ima još da se igra i to ne samo u Evroligi nego nas čeka i plej-of Jadranske lige i domaće prvenstvo i borba za titulu", dodao je Radonjić.\nOn je naveo da je kapiten Luka Mitrović napravio značajan iskorak u oporavku, da deo treninga radi sa ekipom ali da još ne igra i da se nada da će se brzo vratiti utakmicama.\nPosle sedam kola u Grupi E Zvezda ima četiri pobede i tri poraza, a Efes pobedu manje.


Partizan - I tim Archives - Страница 2 од 52 - Vaterpolo klub Partizan - Sportski Centar Banjica\nKup Evrope: Livestream prenosi utakmica uz Rijeke\nPartizan danas startuje na kvalifikacionom turniru Kupa Evrope u Rijeci. Prvi meč, protiv mađarskog igra protiv OŠC-a igra večeras od 20 sati i 45 minuta. U subotu je na programu meč sa domaćim Primorjem (19:15), a u nedelju od 10:30…\nKup Evrope: Partizan u grupi u Rijeci\nPartizan će sledeće sezone na međunarodnoj sceni igrati u Kupu Evrope, nekadašnjem Trofeju LEN. U prvoj fazi takmičenja takmičiće se u grupi u Rijeci, određeno je žrebom održanim tokom Kongresa LEN u Glazgovu. Rivali će mu biti domaće Primorje, nemački…\nPartizan odbranio titulu prvaka Srbije!\nPartizan je pobedom nad Zemunom u poslednjem kolu Super lige "overio" novu, ukupno 29. titulu prvaka Srbije. Crno-beli su, u utakmici odigranoj na Banjici, rutinskom igrom Zemunce savladali sa14:4. Zadržali su prednost nad drugoplasiranom Crvenom zvezdom i posle nekompletnog 14.…\nŠabac iznenadio crno-bele na Banjici\nU pretposlednjem kolu Super lige Srbije, Partizan je pretrpeo neočekivan poraz. Šabac je napravio veliko iznenađenje savladavši crno-bele na Banjici sa 9:4 (1:3, 2:1, 3:0, 3:0). I pored poraza, Partizan je sačuvao čelnu poziciju sa velikim šansama da odbrani titulu.…\nU subotu prva “meč lopta” za titulu\nPrvi tim Partizana u subotu, u jednom od derbija 13. kola dočekaće Šabac. Meč počinje u 18 časova. Crno-beli i Šapčani su se tri puta sastajali ove sezone. Partizan je u velikoj borbi u finalu Kupa Srbije Šapčane pobedio sa 6:5.…


Italijanski prvak ima novog trenera - Sportske novosti\nNaslovna Košarka Novosti Košarka Italijanski prvak ima novog trenera\nItalijanski prvak ima novog trenera\nŠampion Italije – Virtus Bolonja i oficijalno je kao novog glavnom trenera naznačila domaćeg stručnjaka – Serđa Skariola sa kojim je potpisan višegodišnji ugovor.\n60-godišnji strateg je tako postao novi šef struke osvajača Palakanestra, koji je nakon osvojene šampionske titule ostao bez trenera, otkako je raskinuta dalja saradnja sa, Aleksandrom Đorđevićem. Skariolo će istovremeno raditi i kao selektor reprezentacije Španije sa kojom ima ugovor do 2024. godine.\nIskusni Skariolo ima velikog iskustva, jer je tokom svoje trenerske karijere predvodio – Pesaro, Fortitudo, Baskoniju, Real Madrid, Unikahu, Himki, Olimpiju Milano, selekciju Španije, a radio je i kao asistent u NBA klubu – Toronto Reptorsima.\nPrethodni tekstMoreno ima novi posao\nSledeći tekstEURO 2021: MAĐARSKA – FRANCUSKA (najava meča i predlog za klađenje)


Uroš Vukić 13.06.2013 07:00\nBANJALUKA - Narodna skupština RS na sutrašnjoj posebnoj sjednici mogla bi javno pozvati građane da ne plaćaju RTV taksu, što je u ovom trenutku jedini sprovodiv način da se iz RS ne finansiraju javni mediji u FBiH.\nNaime, Milorad Dodik, predsjednik RS, nakon sastanka sa zvaničnicima RS u zajedničkim institucijama BiH poručio je da očekuje da jedan od zaključaka posebne sjednice bude da se ne plaća RTV taksa.\nKako su istakli mnogi učesnici ovog sastanka, tokom blokade parlamenta BiH, televizija BHT 1, iako treba da odražava mišljenje svih u BiH, pozivala je građane RS na proteste i delegitimaciju predstavnika Srba u zajedničkim institucijama.\nInače, poziv građanima da ne plaćaju RTV taksu je i najbezbolniji način pod uslovom da se u međuvremenu iznađu sredstva za RTRS i da se izmijeni Zakon o izvršnom postupku RS, kako se ne bi dešavalo da oni koji ne plaćaju budu utuživani.\nU FBiH građani masovno ne plaćaju ovu taksu, posebno Hrvati, koji već godinama traže svoj kanal i nemaju nikakve posljedice zbog neplaćanja, što, pak, nije slučaj u RS.\nDrugi način, ali malo vjerovatan i gotovo nesprovodiv u djelo je mijenjanje zakona na državnom nivou, na što sasvim sigurno predstavnici Bošnjaka neće pristati.\nKonačnu riječ i jasno preciziran zaključak o RTV taksi daće poslanici parlamenta RS na vanrednoj sjednici, koja je sazvana zbog talačke krize u Sarajevu, a koja se održava sutra u Banjaluci.\n"Pozivanje građana da ne plaćaju taksu i mijenjanje zakona na nivou BiH su načini da se dođe do toga da građani RS ne finansiraju emitere u FBiH. Ne radi se o rušenju Javnog RTV sistema i mi ne pozivamo na rušenje već samo da se uredi pitanje finansiranja", rekao je Petar Kunić, poslanik DNS-a u Predstavničkom domu Parlamenta BiH i predsjedavajući Komisije za saobraćaj i komunikacije.\nPotpuno je nerealno da se ukine plaćanje RTV takse u RS, smatra Agović\nKunić je istakao da javni servisi moraju izraziti interese svih građana, a ne samo jednog dijela javnosti.\n"Građani RS su najredovnije platiše kada je u pitanju RTV pretplata, a samo mali dio novca se ponovo vrati u RS i to treba riješiti. Postoje procedure i pravila kako se to može uraditi", kazao je Kunić.\nJavni RTV sistem u BiH sastavljen je od BHT-a, RTRS i FTV-a.\nOd novca prikupljenog od RTV takse 50 odsto od ukupnog iznosa pripada BHT-u, a po 25 odsto entitetskim emiterima (RTRS i FTV).\nCijena RTV pretplate u BiH trenutno iznosi 7,5 KM.\nU Ministarstvu prometa i komunikacija BiH kažu da ukidanje plaćanja RTV takse nije realno i da bi došlo do toga, mora da dođe do izmjena nekoliko zakona koji regulišu tu oblast.\nMehmed Agović, savjetnik Damira Hadžića, ministra transporta i komunikacija BiH i bivši direktor BHT-a, kaže da je RTV taksa regulisana zakonom koji se odnosi i na RS, koja u tom dijelu ne može samostalno da odlučuje i reguliše pitanja vezana za Javni RTV sistem.\n"Primarno je da aktuelna zakonska regulativa u Javnom servisu ne poznaje mogućnost da se ne plaća RTV taksa. U ovom trenutku potpuno je nerealno da se ukine plaćanje RTV takse u RS i pretpostavka za to bi bila da se ukine kompletna zakonska regulativa u tom dijelu i donese nova. To podrazumijeva vrlo radikalne promjene i ko zna kako bi to išlo i kako bi se završilo", kazao je Agović.\nOn naglašava da u slučaju mijenjana regulativa u Javnom RTV sistemu podrazumijeva i dijalog sa Evropskom unijom, gdje je praksa sasvim drugačija.\n50 odsto BHT\n25 odsto FTV\n25 odsto RTRS\nĆulum: U RS manje do 10 razbojništava na 100.000 stanovnika


dulić Archives - Ekologija e-magazin : Ekologija e-magazin\nPosts tagged dulić\n29.februara u hotelu Hyatt održana treća godišnja konferencija Zelena Srbija, zaštita životne sredine – izazov za Srbiju\nOtpad i reciklažavoda\nEkološka 2011. u Srbiji – maj i jun\nAkcija Veliko spremanje Srbije ne bi trebalo da postane, kako je nagovestio ministar Dulić, tradicionalna, već da se uradi samo jednom – onda kad budu napravljene regionalne deponije na svim ključnim tačkama Srbije.\nDulić je, tokom posete preduzeću “Eco Recycling”, kako je saopšteno, podržao borbu za nabavku sirovina, jer će proizvodnja, a time i izvoz novostvorene sirovine biti znatno veći, pa će se smanjiti broj guma koje se spaljuju u cementarama.\nViše od 270.000 volontera čistilo više od 3.000 lokacija u Velikom spremanju Srbije\nViše od 270.000 volontera čistilo je više od 3.000 lokacija u 169 opština tokom Velikog spremanja Srbije.\nDulić: U Srbiji 2011. otvaramo 30 reciklažnih centara\nPo završetku velikog spremanja Srbije biće potpisano oko 20 ugovora za izgradnju tih centara, kojih je već osam u Srbiji\nIzuzetno je važno da se napravi dobra komunikacija investitora i države i da se svi problemi rešavaju na svakom nivou, istakao je Dulić.\nDulić: Ekološki zakoni u skladu sa evropskim propisima\nMinistar životne sredine i prostornog planiranja Oliver Dulić rekao je juče u Beogradu, obrazlažući u Skupštini set ekoloških zakona, da su usaglašeni sa standardima EU, a izmene su predložene da bi se omogućila bolja efikasnost i pojednostavile procedure.\nŽeljko Stanković, 22. July 2010.\nVALJEVO, 21. jula 2010. (Beta-Ecotopija) – Ministar za zaštitu životne sredine Srbije Oliver Dulić najavio je danas da će fabrika “Gorenje” u Valjevu graditi centar za reciklažu elektronskog i električnog otpada u kojem će biti zaposleno 80 novih radnika.


Pronađite put do uspešnog preduzetništva! | S servis\nPronađite put do uspešnog preduzetništva!\nPrijavi se za obuku "Put do uspešnog preduzetnika" i stekni neophodna znanja za ulazak u preduzetništvo.\nKancelarija za mlade Savski venac u saradnji sa Nacionalnom službom za zapošljavanje organizuje, drugi put za redom, obuku “Put do uspešnog preduzetnika” koja će se održati 27. i 28 . marta 2014. godine u prostoru Biznis centra Opštine, Kneza Miloša 47 u periodu od 10- 16h.\nObuka je besplatna za sve polaznike, traje dva dana, a ciljna grupa su mladi od 20 do 30 godina, koji žele da se informišu, osposobe i osnaže za preduzetništvo.\nProgrami obuhvata edukaciju u oblasti izrade biznis plana, informisanje o pravnoj regulativi, porezima i doprinosima i mogućim izvorima finansiranja, interaktivna predavanja, biznis-plan radionice, literaturu, studije slučaja iz preduzetničke prakse.\nUz pomoć iskusnih predavača Poslovnog centra beogradske filijale NSZ polaznici obuke će usvojiti znanja neophodna za ulazak u preduzetništvo, ovladati poslovnim veštinama, povećati nivo svoje konkurentnosti na tržištu rada.\nPo uspešno završenoj obuci polaznici dobijaju sertifikat sa kojim mogu da konkurišu za sredstva (subvencije) za samozapošljavanje i pokretanje sopstvenog biznisa.\nKonkurs je otvoren do 25.marta i možete se prijaviti tako što ćete popuniti prijavni formular i zajedno sa CV-em proslediti na mail #EM#736074706f6c70626668696076604e687d707b7f3a76797a#EM#.


Vesti online / Vesti / Svet / Rusi dobijaju borbene avione naoružane laserima?\nRusi dobijaju borbene avione naoružane laserima?\nRuska vojske bi uskoro mogla da dobije borbeni avion sa oznakom A-60 koji će biti naoružan “visokopreciznim laserom“.\nJoš će i lasere da dobiju\nTo je za Tass rekao savetnik ruske kompanije KRET Vladimir Mihejev.\n- To će povećati supertačnu navigaciju. Posada će moći precizno da odredi poziciju aviona i da sumeri laserske zrake na selektovane mete - rekao je Mihejev.\nDodao je da će laser biti toliko jak da će avion moći sam sebe da štiti.\n- Mi smo svesni toga da će izgled aviona morati da bude promenjen kako bi se prilagodio novim zadacima, svi ključni sistemi aviona će biti zaštićeni laserskim oružjem - istakao je Mihejev.\nTakođe, avion će imati veoma moćan sistem za odbranu i letelicu će štititi od najsofisticiranijih načina napada.\nPokušaji da se avioni naoružaju laserima su zabeleženi još u sovjetskoj eri, a prvi primer aviona tipa A-60, baziran na transportnom avionu Iljušin-76MD je testiran 1981. godine.


HomeDRUŠTVONove doze vakcine „Fajzer“ stižu danas u Srbiju\nPredsednica Vlade Republike Srbije Ana Brnabić saopštila je da danas u Srbiju stiže još 104.130 doza vakcine kompanije „Fajzer“ i najavila da će uskoro stići još vakcina iz Kine.\nBrnabić je na konferenciji u Istočnom Sarajevu, nakon zajedničke sednice vlada Srbije i Republike Srpske, navela da je jutros u Sarajevo stigla donacija Srbije od 10.000 doza vakcine „Astra Zeneka“, najavivši da će Kantonu Sarajevo i RS stići još po 10.000 doza te vakcine.\nPremijerka je istakla da, nažalost, još ne može da kaže da je Srbija 100 odsto sigurna i bezbedna, navodeći podatak da je do sada vakcinisano više od 42 odsto punoletne populacije.\nNadamo se da ćemo do sredine juna vakcinisati više od 50 odsto punoletne populacije, ali već se vidi efekat imunizacije, naglasila je ona i dodala da se smanjuje broj zaraženih u odnosu na broj testiranih, tako da je situacija pod kontrolom, i više od toga.\nPredsednica Vlade je, međutim, istakla da i dalje moramo da se čuvamo i apelujemo na ljude da se vakcinišu, napomenuvši da se proces vakcinacije odvija dobro.\nOna je ukazala na to da postoje lokalne samouprave koje su postigle kolektivni imunitet, ali i poručila da dok nismo svi bezbedni niko nije bezbedan.\nTo znači da, ako čitav region nije bezbedan, ni mi u Srbiji nismo bezbedni. Zbog toga smo donirali vakcine, drago mi je što su sada počele da stižu i vakcine koje su zemlje same naručile preko Kovaks mehanizma i donacije. Verujem da će proces vakcinacije u regionu teći brže, rekla je Brnabić.


Prvi potpredsednik Vlade i ministar spoljnih poslova Republike Srbije Ivica Dačić, zajedno sa predsednicom Vlade Republike Srbije Anom Brnabić i predsednicom Vlade Republike Srpske Željkom Cvijanović, učestvovao je na ceremoniji u Kongresu Sjedinjenih Američkih Država povodom obeležavanja stogodišnjice od podizanja srpske zastave na Beloj kući.\n„Veoma mi je drago da se ono o čemu sam govorio godinama unazad na ovakav način obeležava u Vašingtonu, ali i u Beogradu.\nIzvukao sam iz zaborava to što se desilo pre 100 godina i počeo sa pričom koja je danas postala nešto o čemu se govori javno od strane američke administracije. Govorim o činjenici da smo imali veliku podršku SAD-a za vreme Prvog svetskog rata, kao i da je predsednik SAD-a Vudro Vislon u svojim tačkama koje je objavio za rešenje svetske krize Srbiju i srpski narod stavio u te tačke, između ostalog, govoreći da Srbija treba da dobije bezbedan i otvoren izlazak na more.\nSAD su uvidele svu veličinu žrtve koje su podnele Srbija i srpski narod za vreme Prvog svetskog rata, naravno, naša saradnja se nastavila i za vreme Drugog svetskog rata.\nObnovio sam tu priču i u Beogradu će uskoro biti otkriven spomenik Vudro Vilsonu.\nTakođe kada smo počeli da istražujemo, otkrilo se i da je još 1919. godine Beograd platou ispred Železničke stanice dao ime po Visonu. Sada planiramo da možda napravimo i zajednički spomenik Vilsonu i Pupinu jer oni simbolizuju američko-srpsko prijateljstvo.\nBitno je da probamo da iskoristimo ovaj veliki jubilej za resetovanje naših odnosa. Nit saradnje, kooperacija i podrška se izgubila tokom svih ovih decenija. Nismo našli zajedničke interese i imenitelj u tom periodu i vreme je za popravljanje odnosa. Važno je da se o ovome razgovara sa novom američkom administracijom i mislim da je to šansa za Srbiju i srpski narod.\nDanas sam imao veoma dobar sastanak sa pomoćnikom državnog sekretara SAD-a Vesom Mičelom. Nova administracija želi da čuje srpske predloge, stavove i da predloži kreativna rešenja, a ne da se bazira na onome što je već postalo kliše i što je radila prethodna administracija.\nVažni su ovi kontakti, važno je što su danas ovde premijerka Srbije, premijerka Republike Srpske, što su ovde američki kongresmeni i drugi predstavnici američke administracije.\nImaću sastanak sa sasavetnikom američkog predsednika za nacionalnu bezbednost Džonom Boltonom i učestvovaću na Konferenciji o religijskim slobodama koju je sazvao državni sekretar Majk Pompeo.\nOvo je dobra prilika da se pronađu zajednički interesi koje smo izgubili svih ovih decenija i oni se samo mogu pospešivati ovakvim događajima.\nU subotu nas očekuje sličan događaj u Beogradu kada će na rezidenciji američkog ambasadora biti podignuta srpska zastava", rekao je šef srpske diplomatije nakon svečanosti u Kongresu.


Nesreća zbog para - Domino Magazin\nNaslovna Život Lepi život Nesreća zbog para\nNesreća zbog para\nUpoređivanje vaše plate sa zaradama prijatelja i rođaka je odličan recept za loše raspoloženje, piše Economic Jorunal.\nNaučnici sa Ekonomskog fakulteta iz Pariza su saznali da tri četvrtine ispitanika iz Evrope smatra da je važno da svoje prihode uporede sa drugim. Ipak oni koji su te podatke češće upoređivali, bili su manje srećni, posebno kada se radilo o poređenjima sa članovima porodice.\nDokazano je da veću pažnju tuđim prihodima posvećuju osobe koje su manje zadovoljne vlastitim životom, životnim standardom i imaju viši osećaj depresije.\n„Stalno zavirivanje preko nečijeg ramena svet čini nesrećnijim“, zaključio je profesor Andrew Clark i dodao da su oni koji se porede nesigurni u sebe. Istraživanje je pokazalo i da ljudi u siromašnijim zemljama češće upoređuju prihode nego oni u bogatim, kao i da siromašni stanovnici češće upoređuju plate nego bogatiji u istoj zemlji.


Srbija: iz budžeta za subvencionisane stambene kredite - Nekretnine Blog\nSrbija: iz budžeta za subvencionisane stambene kredite\nMinistarstvo finansija je iz budžeta izdvojila milijardu dinara za subvencionisane stambene kredite\nDanas je Ministarstvo finansija saopštilo da je ove godine iz budžeta Republike izdvojeno milijardu dinara. Planirano je da se odobri oko 1,700 Subvencionisani Stambeni Krediti 2013, navodi se u saopštenju Ministarstva finansija.\nMinistarstvo finansija tvrdi da su obezbeđena sredstva i za narednu godinu, za nesmetano poslovanje Nacionalne korporacije za osiguranje stambenih kredita (NKOSK), koji je do sada poslovao pod nadležnošću Ministarstva finansija i privrede. S obzirom da su se ministarstva razdvojila dočlo je i do podele nadležnosti među njima.\nProces sukcesije i podela nadležnosti poslovanja NKOSK biće završena u najkraćem mogućem roku, navodi se u saopštenju. Ministarstvo finansija i Ministarstvo privrede mole zainteresovane građane za strpljenje i razumevanje dok se proces sukcesije ne privede kraju i završi.\nTags: Ministarstvo finansija, Srbija, stambeni krediti


Djilas pomirio Vujosevica i Covica - Grobari-Jug1970\nDjilas pomirio Vujosevica i Covica\nGradonačelnik Beograda, ujedno i predsednik Košarkaškog saveza Srbije (KSS) Dragan Đilas organizovao je sastanak za "večite rivale" i obećao jednokratnu pomoć grada košarkaškim "večitim rivalima" iz glavnog grada Srbije, prenosi Kurir. Naime, tokom sastanka trener Partizana Duško Vujošević i predsednik Crvene zvezde Nebojša Čović seli su za isti sto posle dugo vremena, na kojem je postignut dogovor da grad pomogne Partizan i Zvezdu u naredna dva meseca.\n- Kad smo na zajedničkom poslu i u interesu košarke i sporta, imamo normalne odnose - rekao je Vujošević, i dodao:\n- Sigurno je da će doći do nekih pomaka što se tiče finansiranja sporta, pre svega vrhunskog. Đilas voli košarku, ima razumevanja za naše probleme, i to je više puta dokazao. Nadamo se da će pronaći model po kojem će finansirati sport.\nOn se osvrnuo i na poruku ministarke omladine i sporta Alise Marić da država neće pomagati klubove.\n- Država je u teškoj situaciji, nema novca u budžetu, ali verujem da novac koji bi se ulagao u košarku nije preterano veliki. Svesni smo da ljudi ne mogu da budu paraziti, ali isto tako klubovi nisu privatni, oni su od društvenog značaja.\nSastanku kod gradonačelnika Beograda Dragana Đilasa prisustvovali su predsednik Sportskog društva Crvena zvezda Petar Škundrić, generalni sekretar Ivan Todorov, kao i generalni sekretar Sportskog društva Partizan Milan Obućina.\nNebojša Čović nije želeo da se izjasni ovim povodom.


Britanija i EU dogovorile primjenu sankcija za BiH - Čitaj.ba\nBritanija i EU dogovorile primjenu sankcija za BiH\nEvropska unija i Ujedinjeno Kraljevstvo su postigli dogovor o primjeni sankcija prema funkcionerima iz BiH, objavljeno je na zvaničnom sajtu britanske vlade.\nPojašnjenja radi, dogovor se odnosi na sporazum nakon završetka prelaznog perioda usljed Brexita, koji će stupiti na snagu od januara naredne godine. Naime, Ujedinjeno Kraljevstvo je napustilo EU krajem januara ove godine, a do prestanka važenja tranzitnog perioda Britanija se drži svih evropskih normi i regulacija. Da bi regulisale međusobne odnose, dvije strane treba ili da sklope opšti sporazum, ili da se parcijalno dogovaraju o svakoj pojedinačnoj oblasti.\n“Ovim odlukama će 31. decembra 2020. prestati da važi evropski režim sankcija i počeće se s primjenom britanskih regulacija”, navedeno je. Osim za BiH, Vlada Britanije je usvojila režim eventualnih sankcija i za druge zemlje za koje je EU usvojila mehanizme uvođenja sankcija.\nEU je 2011. godine usvojila mehanizam sankcija za funkcionere koji bi eventualno kršili Dejtonski sporazum ili na drugi način ometali proces pomirenja, a Britanija je, kao članica EU, automatski primjenjivala ove odredbe. Ovim će se nastaviti primjena sporazuma i nakon isteka prelaznog perioda usljed Brexita.\nNa sajtu britanske vlade ističu da se radi o propisu EU Exit Reg. 2020, koji će ovom odlukom biti poštovan i prihvaćen i od strane Vlade Britanije.\n“Ovim regulacijama se mogu uvesti finansijske ili imigracione sankcije u svrhu promovisanja suvereniteta, teritorijalnog integriteta, međunarodnog i ustavnog poretka BiH, promovisanja mira, stabilnosti i bezbjednosti BiH, kao i u svrhu ohrabrivanja svih da poštuju Opšti okvirni sporazum za mir u BiH”, navedeno je na sajtu britanske vlade.\nDodaju da bi sankcije važile na svim teritorijama pod jurisdikcijom Vlade Britanije, a morali bi ih poštovati svi britanski državljani bilo gdje u svijetu.\n“Ova regulativa uvodi krivičnu odgovornost u slučaju pokušaja izbjegavanja primjene sankcija, kao i podsticanje pomaganja izbjegavanja sankcija. Regulativa takođe određuje modele za suđenje i sankcije u slučaju da dođe do utvrđivanja krivične odgovornosti”, naglašeno je.\nČlan 1 odluke EU o mogućnosti uvođenja sankcija predviđa da zemlje članice mogu preduzeti sve potrebne mjere protiv osoba koje “potkopavaju suverenitet, teritorijalni integritet, ustavni poredak i međunarodno osoblje u BiH“. Osim toga, mjere se mogu usvojiti protiv onih koji “ozbiljno prijete bezbjednosnoj situaciji u BiH, i koji potkopavaju Parisko-dejtonski okvirni sporazum za mir i sve njegove anekse, uključujući i mjere koje su donesene radi implementacije pomenutog sporazuma”.\nSankcije bi mogle uključiti zabranu putovanja i zamrzavanje ekonomskih resursa na teritoriji zemalja članica EU.\n“Kako bi efekat restriktivnih mjera navedenih u ovoj odluci bio maksimalno iskorišten, EU će ohrabriti i treće države da usvoje slične mjere”, navedeno je u članu V pomenute odluke.\nTags: Brexit EU sankcije Velika Britanija\nPrevious Reci sve želje, reci šta treba: Vlada RS monopol nad gasom daje u ruke Putinu\nNext Šta se dešavalo na početku epidemije? Procurile snimke s privatnih sastanaka WHO-a\nPoznata blogerica objavila video: Zašto trebate posjetiti BiH (VIDEO)\nUpozorenje WHO-a: Stiže treći talas koronavirusa u Evropi, poznato i kada\nKada će početi vakcinacija\nDoktor ubio oboljele od korone: Htio da ih “poštedi patnje”\nIspovijest žene koja je pristala sudjelovati u testiranju vakcine za koronu


Golman Srbije Vladimir Stojković zaustavlja šut Nejmara na stadionu u Moskvi (Foto: AP/Antonio Calanni)\nFudbalska reprezentacija Srbije završila je takmičenje na Svetskom kupu u Rusiji porazom od Brazila u 3. kolu grupe "E" 2:0 (1:0). Na tri utakmice u Rusiji izabranici Mladena Krstajiće osvojili su 3 boda, postigli 2 (Kolarov i Mitrović) i primili 4 gola (po dva od Švajcarske i Brazila).\nBrazil je zahvaljujući pobedi osvojio prvo mesto u grupi sa 7 bodova i u osmini finala igraće protiv Meksika, koji je završio kao drugi u grup "F". Drugoplasirani tim grupe "E" je Švajcarska, koja je igrala nerešeno 2:2 (1:0) sa Kostarikom i u osmini finala igraće protiv pobednika grupe "F" selekcija Švedske.\nŠvajcarska ima 5 bodova, a Kostarika 1.\nRanije danas, zvanični šampion, selekcija Nemačke poražena je od Južne Koreje - 2:0 (0:0), dok je Švedska sa 3:0 (0:0) pobedila Meksiko.\nNemački fudbaler Niklas Zuele (levo) tuguje posle poraza od Južne Koreje, čiji fudbaleri u pozadini slave\nTim selektora Joakima Leva nije iskoristio nekoliko dobrih šansi, ponajviše zbog pravoremene reakcije i dobre odbrane južnokorejske ekipe, koja je iskoristila potpunu ofanzivu Nemačke na samom kraju utakmice i trijumfovala pogocima Joung Gvona Kima u 91. i Heung Min Sona u 95 minutu.\nNemci su tako, četiri godine posle ubedljivog trijumfa na Mundijalu u Brazilu, takmičenje u Rusiji senzacionalno okončali na poslednjem mestu grupe "F".\nŠvedska je sa lakoćom savladala meksički tim, golovima Ludviga Augustinsona u 50, Andreasa Grankvista u 62. i Edsona Alvareza u 74. minutu.